description: Olen oma praeguse töökohaga väga rahul, aga enda vormishoidmiseks ja turulolevaga kursis olemiseks libistan vahel pilgu üle pakutavatest vabadest töökohtadest. Eriti huvipakkuvatele ka kandideerin, olen seetõttu päris mitmele töövestlusele sattunud ja pidanud nii ise uuest kohast ära ütlema kui ka löögi vastu ego saanud, kuuldes lauset «kahjuks te lõplikuks valikuks ei osutunud». Kuulutusi sirvides ja vestlustel käies tuleb aga igasuguseid juhtumisi ette, nii rõõmustavaid kui õlgu kehitama panevaid.

title: Marin tööturust: no milleks peab kassapidaja end motivatsioonikirjaga vaevama?

maintext:
Töökuulutuste stiil
Väga moodne on otsida talente, kes müüksid kõikvõimalikke asju, teenuseid ja tooteid kuuel erineval moel. Talente, kes teenindaksid erilise kirega hommikusöögilaudu, ulataksid soovijale kätte papist kohvitopse, jäätisepalle ja müüksid kaubanduskeskustes internetti, elektrit ja pensionisambaid. Teenindustalente ja flaierite jagamise talente. Need on välja vahetanud mõned aastad tagasi hästi levinud haldjateema, siis otsiti haldjaid nii põrandaid pesema, kontorite igapäevatööd korraldama, kui lasteasutuste haldusega tegelema. Nagu kampaania «igasse kollektiivi oma haldjas». Esimene kord selliseid kirjeldusi nähes kerkib suunurk ja huvigi, kahekümne kuuendal korral pole see enam teab mis originaalne lähenemine, aga ju siis keskkoolilõpetajate vanusegrupis töötab.
Tore asi igas praeguse aja töökuulutuses on soov kirjutada kandideeritavale ametipositsioonile motivatsioonikiri. Mulle see meeldib – kui on ihaldusväärne töö, tuleb kiri iseenesest ja ei pea ekstra pingutama. Saan väljendada, miks see töökoht minu jaoks põnev oleks, milliseid enesearendamise ja -rakendamise võimalusi seal näeksin. Veidi küsitavaks jääb aga, miks peavad kõige tavalisema töö tegijad ennast motivatsioonikirjadega vaevama. Supermarketi bossina oleks minu jaoks täiesti normaalne, et kassapidajad käivadki tööl raha pärast, mitte ei laienda seal oma silmaringi ega kujuta kaupa välja ladudes ette tohutut arenemisvõimalust.
Konkurentsivõimetut tasu pakkuva koha vaat et reegliks on see, et palga kohta pole ühtegi märget, kuid tööandjapoolsete pakkumiste all on justkui boonustega lisatud täiesti elementaarsed asjad: ettevõttesisesed koolitused, toetavad töökaaslased, tore kollektiiv ja kaasaegsed töövahendid. Kas peaks eraldi tänulik olema eraldatud tooli ja arvuti eest?
Kohusetundlik ja kena inimene, teeb oma tööd korralikult, palk on niru, aga olgem ausad, sellised kohad ei vaja ka erilisi võimeid. Või kuidas öelda viisakalt ning tööandjale sobivas võtmes, et võtan seda kohta ajutisena, sest paremat ei leidnud, te asute mu kodu suhtes mugavas asupaigas ja selle palga eest saan vähemalt kodulaenu kuumakse katta?
Mul ei ole ulmelised ootused ega pole kunagi ette kujutanud, et peaksin niisama kena olemise eest kolme riigi keskmist palka saama. Küll aga olen kramplikult sellise orjapidamise vastu, kus töötajalt oodatakse tohutult erioskuseid, aga premeeritakse teda oskustele vastava palga asemel toreda ja kokkuhoidva seltskonnaga ning võimalusega osaleda suvepäevadel. Toon näite: büroo assistent, kelle põhilisteks tööülesanneteks nimetatakse kontori töö igapäevast korraldamist ja naerusuiselt klientide vastuvõtmist. Ei kõla just kontimurdvalt ega halvasti, eks. Sellele napile töökirjeldusele aga järgneb loetelu nõudmistest sobivale kandidaadile: tehniline kõrgharidus, kahe võõrkeele hea oskus nii kõnes kui kirjas, B-kategooria juhiluba ning isikliku auto kasutamise võimalus, bilansivõime, töökogemus vastavas sektoris. Ja veel mõni rida allpool siis ka palganumber - 850 eurot kuus/bruto. Hõõrun silmi ja loen uuesti, ei, kõik on õige. Masendav.
Edasi läheb veel kummalisemaks, otsitakse restorani nõudepesijat, kel peab olema oskus kahes võõrkeeles suhelda ning PhotoPoint pilditöötlusprogrammi kasutada. Mida see vaene nõudepesija seal veel tegema peab? Peab tegema sisuturundust sotsiaalmeediasse ja sinna fotosid tuunima, näiteks kõrbenud kohtadele oskuslikult rohelise lehekese või ingveriviilu peale asetama? Pole vaja vist lisadagi, et palganumbriks oli kümmekond senti tunnis rohkem kui miinimum, plusspunktidena toodi välja graafikuga töö ja soodustused lõunasöögilt.
Konkurentsivõimetut tasu pakkuva koha vaat et reegliks on see, et palga kohta pole ühtegi märget, kuid tööandjapoolsete pakkumiste all on justkui boonustega lisatud täiesti elementaarsed asjad: ettevõttesisesed koolitused, toetavad töökaaslased, tore kollektiiv ja kaasaegsed töövahendid. Kas peaks eraldi tänulik olema eraldatud tooli ja arvuti eest?
Vestlusel, võimaliku tulevase tööandja vastas istudes
Mulle isiklikult meeldivad sellised vestlused, mis tavapärastest raamidest välja julgevad minna, aga enamasti on vestlused üsna ühesugused ja ootamatuseid ei tule. Sõbranna välismaalasest peika hoidis naerdes peast kinni kui kuulis, et meil siin ongi kombeks uurida, kus ja kuidas ennast viie aasta pärast näeme, see pole ainult Hollywoody teise kategooria filmide teema.
Milleks küsida palgasoovi, kui tegelikult on ettevõttes mitu selle positsiooniga töötajat juba olnud ning palgavahemikud niikuinii teada. Kandidaadi pakutud numbrist ei olene suurt midagi, enesemüümise ja -hindamise oskust saab ka tõhusamate ja vähem ebamugavate asjade kaudu välja peilida. Kui jaht käib madalaima palgasooviga töötaja leidmiseks, ei kavatse endast lugupidav inimene sellele kohale niikuinii edasi pretendeerida.
Häbiväärselt palju urgitsetakse isikliku elu kallal. Minult on küsitud korduvalt olemasolevate ja tulevaste laste kohta. Kolleeg, keda võeti kaasa üht töövestlust läbi viima, küsis punastava personalijuhi silme all kõlava häälega kandideerija maimukeste kohta. Palun saage aru, töövestlused ei ole pereplaneerimiskursused, me ei saanud pulli tegemiseks kokku. Küsige oskuste ja visioonide kohta, laske koostada ülesandeid, et näha meie mõttekäike, mis laste arv ja perekonnaseis…
Mul ei ole piinlik, et kuskile kandideerides oma CV-d mõningas suunas veidi ilustan. Loomulikult ei pane ma sinna rida, et oman magistrikraadi matemaatikas, olles ise numbreid pelgav humanitaar, aga oma oskusi olen kõrgemalt hinnanud küll kui ise objektiivselt neid väärtustan. Tööandjad kipuvad oma pakutavat tööd kaarega üle hindama. Olen töötanud kohas, kuhu kandideerimise eelduseks oli väga hea Exceli kasutamise oskus, mul on see ausalt öeldes hoopiski kesisevõitu. Ajapikku aga selgus, et seda oli vaja vaid kõige labastemaks tabelaruannete jaoks, seega mu pabistamine selles osas oli niikuinii asjatu. Kõrgtasemel inglise keel pole vajalik, et tööks vajaliku programmi kasutamine selgeks saada, kvalifikatsiooni tõendamine CV-d saates oli ka selles osas mõttetu lisaliigutus.
P. S. Tööpakkujad võiksid endale harjutada külge kena kombe ka eitava vastusega teade saata kandideerijatele. Viisakas märguanne tööotsijale, et ta ei pea võimalikku kõnet oodates telefoni päevade ja nädalate kaupa peos hoidma.


description: Kas oled vahel hommikuti mõelnud, et magaks ehk veel mõne tunni? Ärgata päiksega koos üles võib olla raske, kuid järgides neid kuute kuldreeglit, mille on üles märkinud Men's Health, saab lihtsalt hommikuti tegevustega alustada.

title: Kuus nippi, kuidas saada hommikuinimeseks

maintext:
1. Ärka ka nädalavahetustel varakult.
Neuroteadlane dr Frank Scheer ütleb, et nädalavahetustel kaua magamine ajab organismi segadusse ja on organismile sama kurnav kui reisida teise ajatsooni.
2. Alusta rahulikult.
Scheer soovitab alustada, minnes pool tundi varem magama, pannes äratuskella samuti pool tundi varem helisema. Niimoodi jätkata, kuni eesmärgiks seatud aeg on saavutatud. Seejärel tuleks jätkata nädal sellise rutiiniga, et naaseks normaalne enesetunne.
3. Eemalda otsustamisprotsess.
Hommikul ärgates kulub liiga palju tahtejõudu hommikusöögi, riidevaliku ja treeningukava planeerimisele. Seega on targem seada plaanid valmis eelneval õhtul.
4. Osale grupitreeningutes.
Uuringud näitavad, et inimesed, kes käivad trennis koos grupiga, ilmuvad treeningutele rohkem kohale. Kergem on pettumust valmistada endale kui sõpradele.
5. Maga korralikult.
Uneabiraamatu autor Shawn Stevenson arvab, et iga inimene peaks magama seitse ja pool kuni üheksa tundi, et keha saaks puhata viie või kuue intervalliga. Intervall kujutab endast 90 minuti pikkust vahemikku, kus keha läbib kerge une ja sügava une ning naaseb.
6. Vali sobiv kell.
2014. aastal läbi viidud uuring näitas, et inimesed, kes tajusid valgust ruumis 30 minutit enne ärkamist, olid rohkem ärkvel ja teoaltimad.
Selleks on hea lahendus selline lauakell, mis äratab inimest nende poole valgust kiirates.

fasttext_language: et


description: Sa ehk isegi ei tea, kuid kindlasti on sulgi nii mõnigi halb harjumus, mis ümbritsevaid ärritab.

title: 11 ärritavat asja, mida me kõik teeme

maintext:
Suhte lõpp võib mõjuda väga šokeerivalt ja tekitada suurt kurbust. Sa võid olla oma partnerisse niivõrd armunud, et sa ei panegi tähele, mil ta hakkab sinust eemale tõmbuma ja ühel hetkel teatab ootamatult, et tahab suhte lõpetada.
Marin vaevleb PMS-is: kahju teist, kallid mehed, et fuuriaid taluma peate!
Kõik on ilmselt märganud, et vahel on naised eriti turtsakad, kraaklemishoos ja õrnahingelised. Kui enamjaolt on needsamad naised tsikid nunnud nagu kiisupallid ja magusad kui vahukommid, on sellel füürerlusel lihtne põhjus. Saage tuttavaks – on suur tõenäosus, et selle põhjuseks on PMS ehk premenstruaalne sündroom. Ilustamata tunnistan, et olen sel päevade eelsel ajal täiesti võimatu, aga mitte ainult mina. Ainsana selle kõikuvate hormoonide virvarri juures lohutab toores tõsiasi, et järgmiseks päevaks on see jõledus läbi. See ei ole meile mugav aeg, vahel unistan, et selleks puhuks oleks seadusega ette nähtud tervisepäev või midagi sarnast, ikka ühiskonna parema sisekliima ja vaimse tervise huvides.


description: Tallinn Fashion Weeki lugejamängu raames kirjutas meile Ave kaks vahvat ja õpetlikku lugu. Piletiloosis osalemiseks kirjuta meile, milliseid moeäpardusi on sinuga juhtunud. Ükskõik, kas sul rebenes seelik või sukkpüksid, anna meile teada – mida lõbusam, seda parem!

title: Lugejate moeäpardused: isegi taksojuht muigas

maintext:
Minu moeõnnetus oli kooliajal. Olen pärit pigem vaesest perest ja ei saanud omale tihti riideid lubada. Niisiis otsustasin ükskord oma kukekaks jäänud pükse tuunida - panin täiesti teist tooni kangajupid sääre pikendusteks ja põlvedele sama kanga tükid nö kaunistuseks ja taskute ääred katsin ka uue kangaga. Ma olin vast kuuenda klassi tüdruk. Käsitsi niidi ja nõelaga õmblesin! Ma olin nii uhke oma disaineri töö üle! Aga paraku kaasõpilased minu moeüllitist nii soojalt vastu ei võtnud - olin kohe täitsa löödud! Kuid mäletan, et Liina Stein, praegune eesti tipptegija, tegi küll mulle komplimendi! Käisime ühes koolis, tema oli mitu klassi vanem.
Üks lugu veel! Ostsin ilgelt kõrged poolsaapad, aga jube ilusad olid. Oli täielik talv, panin saapad jalga ja kooserdasin trepist alla kuidagimoodi. Välisuksel lumele astudes olid need nii libedad, et lihtsalt võimatu oli sammugi teha! See oli täiesti võimatu. Lõpuks lehvitasin taksojuhile ja palusin tal kaks minutit oodata. Võtsin need saapad jalast ja jooksin sokis ülesse ja panin lihtsad madalad saapad.. Taksojuht muigas korralikult. Õnneks seda nägi ainult taksojuht ja mina! Väga piinlik!
Eks neid mööda panekuid on veel olnud, aga pigem olen jäänud siis ise liiga kriitiliseks.
***
Loos kestab 16.oktoobrini (kaasa arvatud) ning kirju ootame aadressil naine@postimees.ee. Kõikide vastanute vahel kuulutatakse 17.oktoobril välja võitjad, kellega võetakse ühendust. Piletid on välja pannud Tallinn Fashion Week.
Kliki bännerile ja vali oma lemmik disainer!


description: Puhtus on teema, mis tekitab alati inimestes kirglikke tundeid. Ehk on asi selles, et me kõik tahame näha meid ümbritsemas puhtaid ja viisakaid inimesi, ehk aga selles, et hügieen on niivõrd isiklik asi.

title: Purustame müüte: hügieeniga seotud uskumused, mille võid unustada

maintext:
Lükkame LiveStrongi abiga ümber seitse hügieeniga seotud müüti. Nõu annavad mikrobioloog Jason Tetro ja dermatoloog Mike Swann.
1. Sa pead iga päev duši all käima. Mõlemad eksperdid nõustuvad, et igapäevane duši all käimine pole vajalik, seda muidugi juhul, kui su töö ei eelda suurt higistamist ning ei määri sind nähtavalt päeva jooksul ära. Iga paari päeva tagant pesemisest piisab, et mitte lasta mikroobidel liiga rõõmsalt elutseda ning paha lõhna, aknet või nahaärritusi tekitada.
2. Avalikud tualetid on tervisele ohtlikud. Naisena oled sa tõenäoliselt läbi viinud tsirkuseetenduse, milleks on räpase tualetipoti kohal kõõlumine, et ihu kergendada. Mikrobioloog Tetro aga ütleb, et kuigi avalike vetsude prill-lauad on kaetud bakteritega, on seda ka sinu kodune tualett. Nad ei kujuta su nahale mingit ohtu, nii et seni, kuni sul pole avatud haavu, ei tohiks ka avalikus vetsus potile istumine sulle mingit ohtu kujutada.
3. Kuumaveevannid on bakteripesad. Jaccuzi’del ja kümblustünnidel on kohutav maine, me oleme kõik kuulnud lugusid «õitsema läinud» veest tünnis pärast pidu. Tetro sõnul elavad nendes muidugi bakterid, kuid tegemist on üldiselt ohutute tegelastega. Mõned võivad olla küll ohtlikud, näiteks E. coli. Seniks aga, kuni korralikult tünni puhastatakse, pole vaja karta.
4. Parim kodukeemia on antibakteriaalne vahend. Niisked ruumid on bakterite lemmikkohad, nii et sa võid arvata, et parim lahendus on rünnata neid antibakteriaalsete vahenditega. Tetro sõnul sisaldavad need aga ainet, mis pole eriti tubli bakterite hävitamisel, küll aga on keskkonnamürk. Paremini töötavad vesinikperoksiidi sisaldavad ained.
5. Desinfektsioonivahend eemaldab kätelt kõik bakterid. Swann ütleb, et kuigi vahend vähendab kätel elutsevate bakterite hulka, on müüt, et pärast seda on käed koheselt bakterivabad. Ta tuletab meelde, et nahal elutsevad bakterid on normaalsed ja neid ei peagi saama täielikult hävitada. Parim viis käte puhastamiseks on aga jätkuvalt seep ja vesi.
6. Deodorant on tervislikum kui antiperspirant. 2000. aastate alguses uuriti, kas antipersiprantidel on mingi seos vähiga. Leiti, et alumiiniumipõhised koostisosad ja parabeenid põhjustasid küll vähirakkude kasvu, kuid seos pole üks-ühene. Vahe on selles, et deodorandid kontrollivad nahal elutsevate mikroobide populatsiooni, antipersiprandid aga naha niiskustaset, selgitab Tetro. Mõlemad on lühiajaliselt efektiivsed, teisalt võib deodorandis sisalduda teisi sulle kahjulikke aineid.
7. Sa peaksid vähemalt kord kuus oma voodipesu vahetama. 2013. aastal Inglismaal läbi viidud uuringus selgus, et mehed vanuses 18-55 vahetavad oma voodipesu neli korda aastas ja vallalistel meestel on ainult üks voodipesukomplekt. Naistel on üldiselt kolm erinevat komplekti ning nemad vahetavad voodipesu iga paari-kolme nädala tagant. Teaduse vaatenurgast on aga tegemist natuke rõveda harjumusega. Tetro räägib, et iga tund eraldame me miljoneid baktereid, kes higi ja niiskuse keskkonnas hakkavad paljunema. Enamik neist on küll kahjutud, kuid mõend võivad põhjustada nahaärritusi ja aknet. Ebameeldivuse tipus on tolmulestad, kes voodis elavad ja kõigest sellest toituvad. Selleks tuleks vahetada voodilinu kord nädalas ning pesta neid kuuma veega.


description: Eile, «Mustal esmaspäeval» protesteerisid Varssavis tuhanded musta riietatud naised, et protesteerida valitsuse plaani vastu keelata abordid.

title: Galerii ja video: "Must esmaspäev" tõi Poola tänavatele tuhandeid naisi ja halvas igapäeva

maintext:
Poolas on praegu niigi ühed Euroopa karmimad abordiseadused – naised tohivad teha aborti vaid vägistamise ja intsesti korral, kui loode on väärastunud või kui ema elu on ohus.
Plaanitav seadusemuudatus keelaks ühe erandiga ära kõik abordid: kui ema elu on ohus. Naisi, kes otsivad abortide tegemiseks arsti või arste, kes neid aidata otsustavad, ähvardab edaspidi tõenäoliselt aastatepikkune vanglakaristus.
Protesteerija Agnieszka usub, et naisel peab olema õigus otsustada: «Naisel peab olema õigus ise otsustada enda ja oma loote saatuse üle, sündigu ta või mitte.»
Üleriigiline streik peatas valitsusasutuste, restoranide, ülikoolide ja teiste asutuste töö.


description: Tallinn Fashion Weeki lugejamängu raames kirjutasid meile kaks naisteka lugejat. Piletiloosis osalemiseks kirjuta meile, milliseid moeäpardusi on sinuga juhtunud. Ükskõik, kas sul rebenes seelik või sukkpüksid, anna meile teada – mida lõbusam, seda parem!

title: Lugejate moefopaad: liiga palju lõhnaõli ja tähelepanelik elukaaslane

maintext:
Sille kirjutab:
Kahjuks või õnneks polegi midagi märkimisväärset juhtunud, eks kindlasti olen riietusega natukene «mööda» pannud, aga ise arvan ju, et olen superstiilne.
Õnneks mul on väga tähelepanelik elukaaslane, kes kohe ütleb, kui miski ei sobi.
Svea kirjutab:
Minu kõige piinlikum moeäpardus juhtus kahekümnendates. Sain omale uue lemmiklõhna ja panin seda kohe ohtralt peale, siis läksin bussiga tööle, aga kõik inimesed hoidsid minust eemale ja vaatasid imelikult. Olin ikka väga palju seda head lõhna peale pannud ja tööle jõudes läksin duši alla.
Õnneks töökaaslased mulle märkust ei teinud liigse lõhnapilve pärast või õnnestus mul suurem osa maha pesta, seda ei tea ma tänaseni, aga enda lõhnastamisel olen ikka väga ettevaatlik nüüd.
***
Loos kestab 16. oktoobrini (kaasa arvatud) ning kirju ootame aadressil naine@postimees.ee. Kõikide vastanute vahel kuulutatakse 17. oktoobril välja võitjad, kellega võetakse ühendust. Piletid on välja pannud Tallinn Fashion Week.
Kliki reklaamiribale ja vali oma lemmikdisainer!


description: Tundub, et hommikuti läheb aeg nii kiiresti alati olenemata sellest, kui vara sa ärkad. Siin on sulle väike spikker, kuidas hommikuti kiirelt meigi ja juustega hakkama saada.

title: Kaheksa nippi, kuidas hommikuti kiiremini juuste ja meigiga valmis saada

maintext:
Valmista oma näonahk ette üks õhtu varem
Kui sul on oma näohooldus režiim välja kujunenud, siis tee seda õhtul. Kasuta seerumit või kreemi enne magamaminekut, et ärgata hommikul värske ja pehme nahaga, vahendab PureWow.
Kuivata näokreem kiirelt
Õhtuti võid kasutada sellist kreemi, mis võtab kauem aega, et sisse imenduda, aga hommikuti kasuta midagi kerget. Enne jumestuskreemi kasutamist võiks nägu olla kuivanud, et meigikreem ei läheks tükki. Lase fööni abil paar minutit külma õhku kaugelt näkku ja näokreem kuivab kiiremini.
Silmad kiirelt särama
Tupsuta kõigepealt silmade alla natukene heledat jumestuskreemi või highlighterit, mis aitab sul kogu silmaümbrus kiirelt säravaks muuta ja ülejäänud näol võid kasutada selle võrra vähem tooteid.
Kasuta puudrite asemel kreemjaid meigitooteid
Selle asemel, et kasutada viite erinevat puudrit silmadel ja põskedel, siis osta üks roosakas-punakas kreemjas meigitoode, millega saad lihtsalt anda sära nii silmadele, huultele kui põskedele.
Jäta lauvärv vahele
Suitsusilm on väga ilus, aga see võtab väga palju aega. Parem otsi poest paksem pliiatsikujuline lauvärv, millega saad tõmmata kiirelt paksu triibu üle oma silmalaugude. Ära muretse konarliku joone pärast, sest näppude abiga on lihtne lauvärv ühtlaseks hajutada.
Kaalu kunstripsmete panekut
Ripsmeid on võimalik keemiliselt värvida, koolutada või hoopis paar karva juurde lisada. Hommikul ärgates on sul niiviisi kohe säravad silmad ja ei pea ennast vaevama ripsmete värvimisega.
Kasuta kuivšampooni võlusid
Lase ühtlane kogus kuivšampooni juuksejuurtest otsteni, lase paar minuti mõjuda ja säti nad seejärel vastavalt soovile.
Tee juustesse kiirelt mõned lokid
Pane juuksed kergelt hobusesabasse ja keera lokitangidega otstes mõned salgud lokki. Seejärel võta lase hobusesaba lahti, raputa juukseid ja päev võib alata.


description: Ootamatu üllatus: naine läks suure kõhuvaluga haiglasse, arvates et seda põhjustavad neerukivid, aga sünnitas hoopiski väikese beebi.

title: Naine pidas rasedust ekslikult neerukivideks

maintext:
Stephanie Jaegers otsustas suure kõhuvalu tõttu haiglasse pöörduda, vahendab Huffington Post. Ta arvas, et valu põhjustavad neerukivid, aga arstid ütlesid, et ta on 38 nädalat rase ja hakkab ilmselt kohe sünnitama. «Seda on võimatu kommenteerida, kui palju saab selle lühikese ajaga mõelda ja tunda, kui sulle öeldakse, et sa saad kolmekümne minuti pärast isaks,» ütles Stephanie mees Michael.
Paari üllatuseks sündiski laps umbes kell neli öösel Piedmont Henry haiglas Stockbridge’is. Neilt on palju küsitud, kuidas on see võimalik, et naine ei teadnud, et ta on rase ja Michael selgitas seda Facsebookis järgmiselt:
Stephaniel diagnoositi mõni aeg tagasi premenopaus, mis selgitab hormoonide tasakaalutust, mida seostatakse rasedusega. Beebi istus ema kõhus tagumiku peal, mistõttu ta ei saanud liigutada, et anda naisele märku ning oma asendi tõttu ei olnud naise kõht väljaulatuv. Kõige veidram on see, et naisel oli terve raseduse vältel menstruatsioon, mis on harv juhus. Viimaks murdis Stephanie natuke aega tagasi oma hüppeliigese, mistõttu oli ta paar nädalat kodus peaaegu liikumatu. Kõik see kokku välistas raseduse võimaluse meie peades.
Õnneks on paaril juba kolm last olemas, mis tähendab, et vähemalt ei saanud nad üleöö vanemateks ning neil on olemas varuriided, mida väikesele beebile selga panna.


authors:
Kätlin Konstabel
Psühholoog Ja Pereterapeut

description: Selleks, et pere saaks normaalselt funktsioneerida, peavad mingid kindlad asjad tehtud saama ja selleks peab peres olema ka teatud rollijaotus. Tundub elementaarne? Nii see ongi, samas tuleb päris tihti ette seda, et kui peres on miskit viltu, siis on probleeme ka rollijaotuses.

title: Psühholoog soovitab: pere toimimiseks on ülioluline rollidest rääkida

maintext:
Sellepärast tasukski ehk pereliikmete rollide üle aegajalt mõtiskleda ja neid ka üle vaadata. Tihti on väga lihtne öelda seda, kes vastutab pere majandusliku toimetuleku eest, on nö leivateenija rollis või viib lapsi lasteaeda, aga palju vähem mõeldakse pereliikmete emotsionaalsetele vajadustele ja sellele, kuidas on tagatud nende rahuldamine.
Hästi toimetulevas peres peaks aga olema täidetud väga erinevad vajadused:
Rahalised ressursid. Toit, peavari, rõivad jne kõigile pereliikmetele. Kõigile arusaadav vajadus ja kõige sagedamini on ka just selle vajadusega seotud rollijaotus selgelt paigas. Emotsionaalne tugi. Soojuse, mõistmise, emotsionaalse turvalisuse ja kindlustunde pakkumine. Kuidas üksteist lohutatakse ja toetatakse rasketel hetkedel, olgu siis peale vastikut päeva koolis-tööl või õnnetuse korral. Vahel on vaja suurtele meelde tuletada, et see on oluline samuti kõigi pereliikmete jaoks, mitte ainult lastele – kõigile pereliikmetele peaks kodu olema selle vajaduse rahuldamise esmaseks kohaks. Üldise arengu toetamine, elus toimetulekuks vajalike oskuste arendamine. Siia kuuluvad nii laste füüsilised, emotsionaalsed, akadeemilised kui sotsiaalsed oskused kui ka see, kuidas täiskasvanud üksteist innustavad. Peresüsteemi toimivana hoidmine. Otsuste langetamine, rahaasjade üldine korraldamine, sugulaste-sõprade-naabritega suhete toimivana hoidmine; käitumisnormide hoidmine ja kehtestamine ning selle määratlemine, kuidas asjad meie peres käivad. Füüsiline lähedus ja seksuaalsus. Rahuldustpakkuv seks on paarisuhte oluline osa, seega on tähtis mõlema poole füüsilise lähedusega seotud vajaduste arvestamine.
Et peresüsteem edukalt toimiks, peaks rollijaotus ja pere vajaduste rahuldamine aga vastama teatud tingimustele.
Esiteks võiks rollid olla selgelt kokkulepitud ja kõigile pereliikmetele teada, kõik peaks neid tunnistama. Mida kehvemini määratletud rollid, seda vähem turvaliselt tunnevad end lapsed, seda suurem segadus on suurtel – kuigi tajutakse, et mingeid asju lihtsalt peab tegema, tuleb iga kord uuesti välja mõelda, kelle ülesanne see siis ikkagi on. Kui rollid on halvasti paigas, siis keegi ei tea, mida ta peab tegema ja rohkelt esineb varjatud ootusi ja vähem või rohkem ebamääraseid etteheiteid. Nii võib aga ka juhtuda, et mõni roll jääb sootuks täitmata. Rollid võivad olla jaotatud ka päevade kaupa: täna viib lapsi kooli üks ja prügi välja teine ja koera jalutab kolmas.
Teiseks – ja see on tegelikult eelmisena mainitu eeldus – rollidest ja vastutusest peres peab saama avatult rääkida. Kui mingi rolli täitmist oodatakse ühelt pereliikmelt, aga see ei tule tal välja ja sellest ei julgeta ka rääkida, siis on kõigil ekstra vaja pingutada ja vaikselt selle rolli täitmist justkui üle võtta. Lisandub vajadus probleemi varjata ja kokku on see perele suur lisastressi allikas, keegi pole rahul. Liiga ettevaatlikud ollakse paljudes peredes just traditsiooniliste soorollidega seotud vestlusi pidama – emadel kipub olema näiteks keeruline öelda isadele, et sa saad tihti lastega palju paremini hakkama ja isad ei julge seda samuti mainida; tehnika või rahateenimisega seoses on sama tugevad vastupidised stereotüübid. Soostereotüüpide asemel võiks püüda mõelda rohkem sellele, kellele mingi roll ja tegevus rohkem sobib, kes on milles tugev – aga samas võiks lubada teistele ajuti ka katsetamisvõimalusi.
Kolmas oluline asi ongi, et peres peab rollide osas olema paindlikkust. Paindlikkus ja kohanemisvõime on terve, hästi toimetuleva pere üks olulisi tunnuseid nagunii. Kui lapsed kasvavad, siis lisandub neile ülesandeid ja vastutust (nt kodutöödes), neilt eeldatakse suuremat iseseisvust. Rollid muutuvad, sõltuvad pereliikmete vanusest ja pereelu astmest – näiteks väikelastega peres ja teismelistega peres on ülesanded nii vanematel kui lastel erinevad. Kui keegi pereliikmetest haigestub, sureb või ka lihtsalt vahetab töökohta, peaks olema võimalik rolle ümber mängida.
Paindlikkuse testimiseks võiks kumbki vanem mõelda ja vanemad ka omavahel arutada, et kuidas oleks, kui ta peaks rohkem teise rolli täitma – näiteks kui seni on majanduslik pool olnud rohkem ühe vanema vastutada, kas siis teine oleks võimeline seda üle võtma. Või kui peres ema on tegelenud rohkem lastega, siis miks mitte usaldada vahelduseks lapsi rohkem isa hoolde – mõnes peres võibolla tuleb algust teha ühe tunniga, teises peres võiks katsetada nädalavahetuse või koolivaheajaga.
Neljandaks peab rollide jaotus ja vastutus pere vajaduste eest olema kõigi suhtes õiglane. Kui keegi vastu tahtmist peab täitma rohkem rolle kui jaksab, siis võib osa pere vajadusi jääda kas rahuldamata või süveneb ebaõiglaselt koheldus stress ja passiivne vastupanu liigsele koormale.
Viiendaks on oluline, et kõik pereliikmed võtaks vastutust ja rolle tõsiselt, annaksid oma parima. Kui lastele on pandud teatud kohustused kodus ja nendega ei saada toime, siis on vajalik esmalt arutada, kuidas vanemad saaksid lapsi toetada ning kui tõesti vaja, siis ka midagi muuta. Kui vanemad ei saa mingil põhjusel näiteks lastele piiride kehtestamisega hakkama või ei suuda pakkuda neile vajalikku emotsionaalset tuge, siis on vanematel kohustus olukorda teadvustada ja abi otsida.
Kui on selgunud, et mõni pereliige pole sugugi toimiva ülesannete ja vastutuse jaotusega rahul, seda on proovitud ka muuta aga ebaõnnestunult või kui kellelegi tundub, et mingid pere või tema vajadused peresüsteemis on täitmata, siis tasuks kindlasti otsida tuge ja abi. Pereteraapia ongi üks võimalusi, kus esmalt püütakse aru saada, miks on just ühe- või teistsugune rollijaotus selle pere jaoks siiani nii oluline olnud, kuidas keegi end tunneb ja mida saaks muuta nii, et pereliikmed vajalike muutustega võimalikult kergelt toime tuleks.


description: Üldiselt oleme suhteliselt teadlikud nendest toitudest, mida me peaksime vältima. Igasugused maiustused, pagaritooted ja rämpstoit on ilmselgelt meie tervisele kahjulikud. Aga, milliseid toite võiksime rohkem süüa?

title: Kümme toitu, mida iga naine võiks rohkem süüa

maintext:
Nimetame PureWow abiga mõned toidud, mida just naised võiksid rohkem süüa.
Sibulad
Sibulad on väga tervislikud, neis on palju B- ja C-vitamiini ning nad on põletikuvastased . Naised peaksid sibulaid sööma sellepärast, et nad aitavad ennetada luude hõrenemist ehk osteoporoosi.
Punase pipra helbed
Esiteks on punase pipra helvestes A-vitamiini, teiseks stimuleerivad nad seedimist ja lisaks aitavad nad ohjeldada söögiisu ning takistada rasva ladestumist.
Lehtpeet
Lehtpeet on väga hea alternatiiv lehtkapsale. Seal on vähem kaloreid, aga samas sisaldab lehtpeet taimseid asteroide, mis aitavad hoida hormonaalset tasakaalu. See on suurepärane raua, kaltsiumi B-, C-, E- ja K-vitamiini allikas.
Brüsseli kapsas
Brüsseli kapsas aitab ennetada vähki, aga ainult siis, kui neid ei keedeta, sest sellisel juhul kaotavad nad oma vähivastase toime.
Kreeka pähklid
Kreeka pähklites on valku, kiudaineid ja omega-3 rasvhappeid, mis alandavad kolesterooli taset, parandavad aju tööd ja soodustavad kvaliteetset und. Mõned teadlased on väitnud, et kreeka pähklid vähendavad rinnavähi tekke võimalust.
Rosinad
Lisaks kiudainetele, rauale ja C-vitamiinile on rosinates energiat andvad süsivesikud ja erilised fütokemikaalid, mis aitavad võidelda hambakaariese vastu.
Kõrvitsaseemned
Sarnaselt šokolaadile on kõrvitsaseemnetes aminohappeid, mis on looduslikud meeleolu parandajad.
Hapud kirsid
Kirssides on palju antioksüdante ja nad aitavad võidelda mälu halvenemise, südamehaiguste, kõrge kolesterooli ja diabeedi vastu. Lisaks peaks kirsimahla joomine tagama parema une.
Mustikad
Mustikad on nagu hea kortsude vastane kreem, mis aitab võidelda vananemise ja mälu halvenemise vastu, lisaks parandavad nad motoorseid oskusi ja toimivad vererõhu alandajatena.
Roheline tee
See ei ole küll toit, aga roheline tee on imeline. Esiteks on seal palju antioksüdante, mis aitavad ajul paremini funktsioneerida, kiirendavad seedimist ja suurendavad rasvapõletust.


description: Tervise Arengu Instituut käivitas teavituskampaania «Aitäh, ema! Aitäh, isa!». Kampaania mõte on selles, et lapsevanemad võtavad omaks idee, et nende tauniv hoiak ja kokkulepitud reeglid, mille kohaselt alkoholi enne täisealiseks saamist ei tarvitata, aitavad laste alkoholitarvitamist edasi lükata ja vähendada.

title: Olulised videod: kuidas mõjutab alkohol arenevat aju?

maintext:
Naised, kes jõuavad rohkem kui teised
Ilmselt on meie kõigi tutvusringkonnas keegi, kelle päevas tundub 24 tunni asemel olevat 48 tundi, kes jõuavad päevaga rohkem kui teised nädalaga ja kes sellele vaatamata säravad kui kristallid. Ajakiri Säde tutvustab nelja noort naist, kes töötavad täiskohaga ja selle kõrvalt tegelevad põnevate hobidega, mis nii mõnelegi neist ka korraliku lisasissetuleku garanteerib.


description: Andekspalumine on meile sageli emotsionaalselt väga raske, isegi kui põhjuseks tundub olevat tühiasi. Me peame tunnistama enda viga ja võime tunda end seetõttu oskamatu või lausa halva inimesena (seda siis, kui pahategu sai korda saadetud teadlikult või kui teine pool meid selles kahtlustab). Kuna nii raske on endasse vaadata, mitte ainult hiilgavaid omadusi näha, siis palumegi tihtipeale vabandust pealiskaudselt.

title: Psühholoog soovitab: palume andeks, aga õigesti!

maintext:
Iseloomulik on see, et teise inimese haigetsaamist ei nähta või püütakse mitte näha, sest enda enesetunne on väga halb. Pealiskaudsete pseudovabanduste taga ongi tegelikult väga loomulikud automaatmõtted: «Ma ei tea, kuidas olukorda parandada, seega ma teen näo, et midagi tõsist pole olnud», «Mul on kõige selle pärast nii kehv olla, ma tahan kähku sellest olukorrast eemale saada», «Kardan, et mu andekspalumisest ei piisa», «Ma kardan, et upun tunnetesse, millega ma ei suuda toime tulla (häbi, hirm, süü, segadus, viha) ja ma ei näe-kuule sind siis üldse ja tüli läheb veel hullemaks».
Pseudovabandused võib jagada nelja kategooriasse. Kiirvabandused on sellised, kus kohe viiakse jutt teisele teemale – «Jah, muidugi ma vabandan, sorry. Mis meil täna õhtusöögiks on?». Minimaalse vastutusega andekspalumine on selline, kus püütakse viidata, et teine pool oma käitumisega on võib-olla hoopis ise süüdi või viidatakse kiirelt mingitele muudele asjaoludele: «No hästi, võib-olla ma tegin seda, aga...». Sunnitud vabanduse puhul rõhutakse sellele, et teine on see, kellele vabandust vaja on: «Eks ma vist pean nüüd ütlema, et mul on kahju ja ma tegin valesti.» Instrumentaalne andekspalumine toimub siis, kui tajutakse, et ilmselt mingi muu asja kordasaamiseks peab selle kuidagi ära tegema («Ah, ma saan aru, et ega meil enne rahulikku nädalavahetust ei tule, kui ma selle ära ütlen, seega...»).
Pseudovabandused võivad toimida teinekord pisikeste jamade puhul, enamasti suurendavad nad aga haigetsaanu valu. Ta tajub, et teine tahab tüütust olukorrast pääseda ega püüagi mõista juhtunu tõelist tähendust ja seda, mida solvatu läbi elas.
Kuidas andeks paluda?
Milline on siis õige andekspalumine? Kindlaid, kohustuslikke sõnu ei ole. On loomulik, et kuna inimene tunneb end väga halvasti, on jutt pigem kohmetu, koperdav ja mitte ilukõneline. Kõige olulisem andekspalumise juures on anda teada, et teise valust hoolitakse, seda ei tühistata (ka siis, kui oleme haiget teinud kogemata). Tuleb julgeda tunnistada just haigettegemist («Ma solvasin sind sellega, et...», «Ma tegin sulle haiget, kui ma...»), seda ka siis, kui teame, et olime ise enne valusa emotsionaalse vopsu saanud ja see meid nii käituma ajendas – igast olukorrast, kaasnenud emotsioonidest tuleb rääkida eraldi. Enda halva enesetunde tunnistamine on samuti väga oluline («Ma tunnen kurbust/häbi/süüdi, et ma sulle nii tegin/sind niimoodi kohtlesin»). Ja kindlasti peaks andekspalumise juures olema ka väljendatud soov, et tahetakse aidata teisel terveks saada («Ma hoolin sinust väga. Kas ma saan midagi teha, et sa end natukegi paremini tunneks?»)
Kui suudetakse üksteiselt sellisel viisil andeks paluda – ja ka päriselt andeks anda – siis võib juhtuda, et olukorrad, kus üksteisele on haiget tehtud, võivad muuta inimesi palju lähedasemaks. Veel parem aga, kui suudetakse kõiki eelpool kirjeldatud hirme, andekspalumisega seotud raskusi ja ootusi üksteisega vabalt arutada.


description: Paki oma ööriided kappi! Paljud uuringud ja küsitlused näitavad, et alasti magamine on tegelikult kasulik. Siin on kuus põhjust, miks eelistada riieteta magamist.

title: Kuus põhjust, miks magada paljalt

maintext:
1. Sulle võib su partner rohkem meeldida.
2014. aasta Briti uuring tuvastas, et 57 protsenti alastimagajatest on suhtes õnnelikumad. Seda on üheksa protsenti rohkem kui ööriiete kandjatel, vahendab Newser.
2. Väiksem oht diabeedile.
Inimkehas on nn pruunid rasvad (head rasvad), mis vähendavad diabeediohtu, kontrollides kehas insuliinitaset. 2014. aastal ilmunud uuring tõestas, et inimestel, kelle kehatemperatuur oli öösel madalam, tekkis kehas topeltkogus pruuni rasva. Seega on targem magada ilma riieteta, et alandada keha öist temperatuuri.
3. See on parem sinu tervisele.
Dr Jennifer Landa sõnul tekib soojas keskkonnas tupepiirkonnas liiga palju baktereid. Et vältida infektsiooni, on parem lasta piirkonnal tuulduda.
4. Seda tegid meie esivanemad.
Neuroloog Rachel Salas ütles oma intervjuus Wall Street Journalile, et koopainimesed magasid paljalt. Seda küll osalt kaitseks röövloomade eest, kuid instinktiks saanud komme võib ka tänapäeval tagada rahulikuma une.
5. Alasti magamine on immuunsüsteemile parem.
Puutudes kokku alasti kehaga, väheneb meie kehas stressitekitava hormooni kortisooli hulk. Sama hormoon on seotud ka immuunsüsteemi nõrgenemisega. Nahk-naha kontakt aitab samuti kaasa vererõhu kontrolli all hoidmisele ja paranemisele.
6. Kehatemperatuur mõjutab und.
Aastal 2004 tehtud uuring tõestas, et «normaalse une» jaoks on vaja saavutada madalam kehatemperatuur. «Unetutega tehtud uuring näitas, et neil on võrreldes tervete täiskasvanutega järjepidevalt enne magamajäämist kõrgem kehatemperatuur,» lisas üks uuringu tegijaist.


description: Toome sinuni meie eelmise nädala kõige loetumate lugude kokkuvõtte. Viska pilk peale!

title: Ära maga maha: möödunud nädala hittlood

maintext:
Moodne naine: ma ei vaja pluss ühte
Sain hiljuti oma sõbrannalt äreva appikarje: ega ma ei tutvustaks teda oma vennale, kellega ta saaks oma suurele firmagaalale minna? Kutsel on kirjas, et oodatakse koos kaaslasega, aga tema elus hetkel kaaslast ei ole. Kui küsisin, miks ta lihtsalt üksi ei lähe, sain kaela rahetäie vabandusi. See ju imelik! Kõik saaksid aru, et ta on vallaline! Kellega ta räägiks? Kas tema kõrvale jääks lauas tühi tool? Mis saab tantsupõrandast?


description: Tallinn FoodFestil selgitati välja aasta kokk, kelleks osutus Alexander Kolomar restoranist Ribe. Aasta Kelner 2016 on Timo Kübar.

title: Valiti aasta kokk ja kelner

maintext:
Aasta kokka valitakse juba alates aastast 1995. Seekord tehti nii eel- kui ka pearoog mereaasta auks kalast.
20. korda toimunud Aasta Kelneri võistlusel tuli osalejatel nii salvrätte voltida, veini valada kui ka reaalselt kliente teenindada.
Kokavõistlusega tahavad nii korraldajad Eesti Peakokkade Liit kui ka Profexpo OÜ tõmmata tähelepanu kvaliteetsele Eesti köögile ja restoranikultuurile. Eriline rõhk on ka Eesti toidul, kuna võistlustel kasutatav toidukorv on traditsiooniliselt koostatud peaasjalikult eestimaistest toorainetest. Võistlejad saavad näidata žüriile ja pealtvaatajatele innovaatilist mõtlemist ja rõhutada kohaliku tooraine kokkusobimist maailmatrendidega.
Aasta koka võistluse korraldaja Rudolf Visnapuu hindas selle aasta võistluse taset väga kõrgeks ning pidas võitja, Alexander Kolomari lähenemist väga nutikaks: «Tal oli väga lihtne väljapanek ning põhjamaine lähenemine. Eelroana pakkus ta toitu, mida oli väga kerge serveerida ning samuti oli magustoidus kasutatud erinevaid tekstuure. Toidul oli huvitav slaavi mõjutus raviooli näol.»
Kolomar ise on võidu üle väga õnnelik ning tegi enne võistlust korralikku eeltööd: «Vaatasin varasemate võitjate retsepte ning tahtsin teha midagi, mida varem pole tehtud. Eelroaks tegin madalal temperatuuril küpsetatud klaarsäga shiitake seene leemiga, pearoaks oli lõhe mousse kartuli fondanti ning röstitud lillkapsastega.»
Aasta Kelneri võistluse peakorraldaja ja ise Aasta Kelner 2011 tiitli kandja Tiiu Parm kommenteeris, et seekord oli võistlus elulisem: «Aasta Kelneri võistlus koosneb kahest suuremast osast: päeva esimese pooles sooritati erinevaid ajaliselt ja tehniliselt määratletud ülesandeid, nagu salvrätikute voltimine, veini täpsusvalamine aja peale, kokteilide valmistamine ja tordi lõikamine. Pärast seda järgnes reaalsem tööpool, mis hõlmas ka kliente ja teenindust. Eesmärgiks oli näidata töö igapäevast olemust. Osalejad valmistasid püstijala vastuvõtuks laua ja tööpinna, võeti vastu neli külalist, pakkudes vahuveini ja suupisteid.»
Võistluse eesmärk on aidata kaasa Eesti restoranide, kohvikute, teenindustaseme tõusule, arendada ning edendada kelneri ja ettekandja kutseala, näidata võistlejate kutseoskusi, pakkuda osalejatele huvitavat võistluskogemust. Võidu kindlustamiseks oodati osalejatelt kutsemeisterlikkust, häid erialaseid teoreetilisi ning praktilisi teadmisi ning vaja läheb ka loovust ja innovaatilisust ülessannete täitmisel.


description: Ameerika lastearstide värsked juhised sedastavad, et imikud peaksid magama oma vanematega samas toas vähemalt esimesed kuus elukuud, et vähendada magamisega seotud surma riski.

title: Eksperdid soovitavad: nii hoiad ära hällisurma

maintext:
Kui vähegi võimalik, võiksid beebid magada suisa esimese eluaasta oma vanemate toas, soovitavad American Academy of Pediatrics spetsialistid. Samas hoiatatakse, et imikud ei tohiks vanematega voodit jagada, kuna see jällegi suurendab imikute äkksurma riski. Kõige turvalisem on titel magada mittepehmel madratsil ning voodis ei tohiks olla ka tekke ega patju, vahendab AOL.
Samas toas magamine vähendab äkksurma riski kuni 50 protsenti, ütles dr Lori Feldman-Winter, kes on värskete juhiste üks autoritest. «Voodi jagamine on potentsiaalselt ohtlik ning seda eriti alla nelja kuu vanuste beebide ja vastsündinute puhul,» rõhutab Feldman-Winter.
Uued juhised rõhutavad ka nahk-naha kontakti tähtsust, mis samuti aitab kaasa hällisurma ära hoidmisele. Samuti on soodne rinnaga toitmine, kuid emad ei tohiks siiski imetada läbi une voodis olles.
Imikute äkksurma sündroom SIDS on viimastel aastakümnetel drastiliselt vähenenud, kuna lastearstid julgustavad värskeid vanemaid beebisid seljale, mitte kõhule magama panema. Samas on tegemist jätkuvalt suurima surmapõhjusega, tänu millele kaotavad ainuüksi USAs aastas elu 3500 imikut. «Enamik magamisega seotud surmadest juhtuvad, kui beebid magavad kõhuli, pehmete voodikatete vahel või kui nad jagavad voodit vanematega,» ütleb dr Fern Hauck, kes on Virginia ülikooli pediaatriaspetsialist.
Seetõttu on väga oluline, et kõik vanemad teaksid: imikud peavad alati magama selili, tugeval madratsil, ilma tekkide-patjadeta ema voodi lähistel. Kõik need sammud tagavad beebile parema hingamise.


description: Sättisin ennast spetsiaalselt viimast Evelin Ilvese vestlussaadet vaatama, sest teemaks oli raha ja saatekülaliste seas investor Jaak Roosaare. Viimane on olnud minu salajane «finantsguru», kelle ühte raamatut – seda kõige kuulsamat – olen lugenud ja kelle kõnelusi rahast ma hea meelega alati kuulan.

title: Ingrid Dreyersdorff: miks

maintext:
Rahast ja palgapäevast
Rahateema on keeruline, sest üldjuhul inimestele ei meeldi rahast rääkida. Esiteks inimesed ei julge tunnistada, et neil ei ole raha või nad on väga keerulises rahalises situatsioonis. Ikka püütakse teiste jaoks jätta muljet, et kõik on suurepärane, kuigi käiakse järelmaksuga soojal maal puhkamas, enne palgapäeva süüakse makarone ja viimane raha kulutatakse loto või sigarettide peale. Ma kardan, et liiga paljud inimesed elavad kuust kuusse ja palgapäevast palgapäevani.
Õnneks on olemas ka teistsuguseid inimesi nagu Jaak Roosaare ja Kristi Saare näiteks, kellest viimane pidas ka Postimehe majandusrubriigis oma väikest rahablogi. Nemad julgevad rääkida rahast ja mis kõige parem, nad teevad seda lihtsalt ja arusaadavalt. Ma soovin, et keegi oleks mulle andnud Jaak Roosaare «Rikkaks saamise õpiku» või maailmakuulsa Robert Kiyosaki «Rikas isa, vaene isa» raamatu ajal, mil ma olin gümnaasiumis ja valmistusin astuma iseseisvasse ellu. Nii palju rahalisi vigu oleks jäänud tegemata, aga vigadest õpitaksegi, eks!?
Teeme voodood - vaja läheb rohelise küünla vaha ja basiilikut
Tulles tagasi Evelini saate juurde, siis mind kriibib seespidiselt see, et pärast seda, kui Jaak Roosaare ja Mihkel Raud olid rääkinud rahast ja sellest, kuidas raha töötab, siis kutsuti lavale pehmelt öeldes voodoo-tädi, kes pakkus välja, et rahamurede lahendamiseks peaksid kõik kodus rahamuna valmistama. Lühidalt öeldes soovitas naine raha saamiseks meisterdada endale kodus rohelise küünla vahast ja basiilikust rahamuna, mis tuleb teatud kuufaasil aknalauale panna ja siis jälle sahtlisse peitu pista.
Jah, te lugesite õigesti – raha tuleb rohelisest küünlast ja basiilikust. Haarasin piltlikult öeldes peast kinni ja mõtlesin, kuidas see reaalselt toimima peaks? Üks kord kuus võtan muna sahtlist välja ja mõtlen pingsalt rahateemale, ülejäänud kuu unustan selle täielikult ära. Ah, kas te teete nalja? Nii nagu soovitasid teised Evelini saatekülalised, siis ainuke tee on siiski ennast päriselt finantsteemadel harida, lugeda, töötada, lugeda ja veelkord lugeda. Selle asemel, et basiilikut ja rohelisi küünlaid ostma minna, pange see raha kõrvale oma esimese säästuna ja jätke see tähtis päev, mil otsustasite midagi muuta, endale igaveseks meelde.
Rahast ja kuust kuusse elamisest kirjutas ka meie kolumnist Marin, seda lugu saate lugeda siit.


description: Seljataga on närvesööv esimene kohting ning sa mõtiskled, mis saab edasi. Päevad lähevad ja sa ei kuulegi enam naisest midagi. Mis juhtus?

title: Meestele: kaheksa viga esimesel kohtingul, mis rikuvad võimaliku suhte

maintext:
Mehed, pange tähele: seitse asendamatut kohtingunippi
Tuleb tõdeda, et paljud mehed vajavad kohtingule minnes abi. Sellepärast on GQ Australia pannud kokku seitse kohtingunäpunäidet, mis peaksid mehed piinlikust kohtingust päästma.
Mida kanda ja mida mitte kanda esimesel kohtingul?
Esimene kohting võib olla üsna stressirohke, sest peas on nii palju mõtteid. Kas su kaaslane on päris elus sama lahe, kui internetis tundus? Millest võiksite omavahel rääkida? Kõige viimane asi, mille pärast sa esimesel kohtingul tahad muretseda, on see, et su uued kõrged kingad panevad su jalad valutama või mitte.
Kuidas lõpetada esimene kohting?
Ükskõik, kui hästi või halvasti su kohting ei läinud, siis ühel hetkel peab see lõppema. Mis saab edasi? 50 protsenti ameeriklasi arvasid, et esimene kohting peaks lõppema suudlusega, kui koos oli tore olla.
Petmise telgitagused: kuidas valitakse endale kõrvalsuhtepartner?
Tuleb välja, et kõrvalsuhet otsides pole partneri välimus niivõrd oluline, peaasi, et temaga saaks veebis muretult suhelda, selgub värskest küsitlusest. Kuid mis on veel afääri puhul oluline? Tuleb välja, et nii meestel kui naistel on üks kindel eelistus.
Teadlased selgitavad: tegelik põhjus, miks naistele jobud meeldivad
Kui sa oled arvamusel, et jobud saavad alati esimesena löögile, siis sa arvad õigesti.
Kaheksa võrgutamise reeglit, mida naised tahavad, et mehed teaksid
Naise võrgutamine pole kunagi kerge ning on palju võimalikke vigu, mis võivad suhtluse alguse nurja ajada. Võrgutamine nõuab austust ja enesekindlust.


description: Tam Rapp and Phillip Chbeeb olid koos umbes aasta enne, kui nad lahku läksid. Nende kurbus ja armastus andis neile inspiratsiooni luua tantsukava, mis väljendaks nende suhte häid ja halbu aegu.

title: Paar jäädvustas lahkumineku unustamatul viisil

maintext:
Kas igakuised kohtinguõhtud võivad sinu abielu päästa?
Olgu tegu restoraniskäigu või pudeli veiniga, kohtinguõhtu võib olla abielupäästev, kuid ainult juhul, kui seda igakuiselt harrastada.
Milline on suhtes ideaalne vanusevahe?
Öeldakse, et vanus on kõigest number, kuid kas teatud vanusevahed võivad lõppeda pisaratega?
Neli põhjust, miks lõpetada mugav suhe
Liiga tihti jäävad paarid kokku sellepärast, et nii on mugav. Uue suhte alustamine on raske ja aeganõudev, mistõttu «lepitakse» oma vana kaaslasega.
Neli põhjust, miks ei ole hea, et su eks sind tagasi võtab
Peaaegu igal naisel tuleb mingil hetkel pärast lahkuminekut see tunne, et võiks oma eksiga ära leppida. Sa hakkad teda ja teie vestlusi igatsema ning tundub, et kõige parem oleks jälle tagasi kokku minna. Samas ära unusta, et sa läksid temast lahku teatud põhjusega ja tõenäoliselt ei ole selles osas midagi muutunud.
Brad Pitti ja Angelina Jolie üheksa avameelset tsitaati oma suhte kohta
Hollywoodi üks kõrgemalt hinnatud paar on lahku läinud. See on avalikkusele väga üllatav sündmus, sest Angelina Jolie ja Brad Pitti kümneaastane suhe on kõrvalt tundunud ideaalne.
Terapeudid räägivad: kuus kõige tavalisemat põhjust, miks suhted lõppevad
Abielud ja pikaajalised suhteid ei lõppe üleöö. Nad lõppevad pärast aastaid kestnud hooletust ja ükskõiksust.


description: Valmista ise ehtsast talutoidust uhke roog! Retsepti autor on Margit Kirsipuu.

title: Meki talutoitu: seasisefilee peeditarretisega

maintext:
Vaja läheb
800 g seasisefilee
2 sl õli
2 keskmist pastinaaki (Vaga Aed)
4 porgandit (Talutegu OÜ
pool juursellerit (Vaga Aed)
tüümiani, rosmariini
soola ja musta pipart soola
oliiviõli
Valmistamiseks eemalda seasisefileelt kelmed, pruunista kiirelt kuumal pannil ning maitsesta soola ja pipraga. Küpseta 100kraadises ahjus umbes tund ja lõika filee neljaks viiluks.
Koori juurviljad ja lõika kangideks. Pruunista juurikakangid kuumal pannil, maitsesta hakitud ürtide, soola ja pipraga. Lõpuks piserda peale oliiviõli ja küpseta 180kraadises ahjus kergelt krõmpsuvaks.
Kastmeks
200 ml punast veini
100 ml demi glace kastet
Keeda veini, kuni pool on ära keenud ja lisa kastmepõhi
Peeditarretiseks
100 ml punapeedimahla (Mahlaveski)
50 g kukeseeni
1 sibul (Talutegu)
2 küüslauguküünt (Talutegu)
soola ja pipart
6 g želatiini
Valmistamiseks aja vesi keema, lisa hakitud seened, sibul ja küüslauk. Keeda pehmeks ja püreesta. Kuumuta püree keemiseni, lisa sulatatud želatiin. Lisa punapeedimahl ja maitsesta. Vala segu umbes mm paksuselt toidukilele ja pane ettevaatlikult külmkappi tarduma. Lõika koos kilega sobiva suurusega laastud, ja kata sellega kogu toit. Serveerides ära unusta kilet eemaldada:). Kaunista praetud kukeseentega.


description: Üks psühhoteraapiaõppejõud esitas kunagi loengus küsimuse: «Mida sa laseks kirjutada enda hauakivile? Võitles kogu elu oma hirmudega – kas see sobiks?» Küsimus kõlab pealtnäha retooriliselt,  aga võiks mõtlema panna mõnegi, kes meelerahu hoidmise elus eraldi sihiks seadnud. Mis siis, kui emotsioonide ja neid tekitavate olukordade, inimeste vältimine näib saavat vaat et elu põhitegevuseks?

title: Psühholoog soovitab: mis oleks, kui tegeleks oma tundeämblikega?

maintext:
Ma pean tasakaalukas olema, iga hinna eest. Ma pean seda või teist tegema oma meelerahu huvides. Ma ei tohi lasta end häirida... Need on fraasid, mida paljud meist on ise mõelnud ja küllap teistegi suust kuulnud. Kartus, et keegi või miski muudab meid emotsionaalseks, võtab ära meie enesekontrolli ja keerab elu pahupidi. Abitustunne ja hirm emotsioonide ees, nii et me hakkame vältima olukordi ja inimesi, kellest kardame, et nad meid emotsionaalseks muudavad.
See võib tunduda mõistlik. Elu vajab elamist, asjad ajamist ja tasakaalukus tuleb tihti kasuks. Rahulik meel ja iseloom on sotsiaalselt soovitavad ja kõigile justkui mugavad omadused. On inimesi ja olukordi, mis ongi ohtlikud ja vältimist väärt. Adrenaliini tagaajamine elu ohtuseadmise hinnaga või selliste suhete talumine, kus dominandiks on valu, seda pole vaja. Aga võiks mõelda, et kui tasakaalu ja rahu säilitamine muutub eesmärgiks omaette ja viib vältimiskäitumiseni, kas siis pole ohtu, et jäädakse ilma kogemustest, mis võiksid elu rikkamaks teha? Meel on rahulik, elu on tüüne ja korrastatud... ja kunagi vanaduses tuleb võibolla kahetsus.
Mõni loodab, et teeb tasakaalukaks timmitud eluga lastele ja teistele ümbritsevatele head, aga kas on ikka kasulik lastel õppida, et tunded, neid tekitavad olukorrad ja inimesed on ohtlikud? Värvid on kahtlased, tugevad emotsioonid vaat et patused ja neist ei tohi rääkida, ei tohi mõeldagi? Või kas on kasulik lastele edasi anda uskumust, et inimesi ei tohi lähedale lasta, nende arvamusi ja tundeid ei tohi lubada endale korda minna, sest... see on ohtlik, emotsionaalne, võib viia elulaevukese kreeni ja suisa uppi? Tekitab teistest sõltuvuse, võtab iseseisvust vähemaks? Kui keegi arvab, et lastele saab õpetada muud – usaldamist, tundetarkust, eluraskustega toimetulekut jms – nii et peame kõlavasõnalisi loenguid, enda elus ent lähtume teistest põhimõtetest, siis on see sügavalt ekslik. Lapsed pole rumalad, nad õpivad vanemate käitumisest, ja õpivad niimoodi sedagi, et sõnad ja käitumine ei peagi koos käima.
Ei, tasakaalusõltuvuse lahendus ei ole see, et hakkame 24/7 tundlema. Et tunneme kõik teadaolevaid ja veel nimetamata emotsioone, ajame neid iga hinna eest taga, väljendame tuntut igal võimalikul moel, nii et maa must ja kaaslastel sinikad silma all. Aga miks mitte valida põlverefleksina reageerimise asemel – olgu refleksiks siis kiiruga põgenemine potentsiaalsest tundeohtlikust olukorrast või maidpõletav väljaelamine – sihiks suurem teadlikkus endaga toimuvast? Kui eitame ja väldime emotsioone, ei saa me kunagi õppida oskust nendega toime tulla. Kui aktsepteerime nende olemasolu, suudame neid taluda, vaadelda ja jälgida endas liikumas, alles siis saame adekvaatselt otsustada, mida nendega ette võtta.
Muidugi on see alguses hirmutav, aga kui vähehaaval ja väikeste titesammude kaupa, siis tehtav ometi. Foobiaid – tugevaid hirme, mis inimestel elu raskeks teevad – ravitakse hirmu tekitava olukorraga järkjärgulise kokkuviimise abil ja ravitakse efektiivselt. Kui on kabuhirm ämblike ees, siis alguses näidatakse võib-olla ämbliketeemalist multikat, siis näiteks elusast ämblikust tehtud fotot. Mingil hetkel lastakse vaadata ämblikku, kes asub kinnise klaaskasti sees ja siis ühel hetkel on inimene valmis laskma sel elukal endal kätt pidi ukerdada. Kogu selle sammsammulise harjutamise juures õpetatakse inimene pidevalt jälgima oma enesetunnet. Kui ämblikuga seostuv hirm on suur, minnakse lihtsama ülesande juurde ja alustatakse uuesti. Nii saadakse inimene aktsepteerima ämblikke, aga jõutakse ka parema arusaamiseni oma seesmistest üleelamistest, õpitakse neid taluma ja juhtima.
Mis oleks kui õpiksime oma tunnetega ümber käima samamoodi nagu ämblikega? Ärme tapa neid või jookse ise karjudes eemale, ärme kutsu kedagi teist neid minema peletama – õpime elama koos nendega. Ämblikuvaba elupaika võib pealegi leida, tunded aga on meie elu loomulik ja elluäämiseks hädavajalik osa. Pealegi, tunded – sarnaselt ämblikega – võivad olla tegelikult täitsa huvitavad.


description: Kõhuli magamine on tegelikult äärmiselt kahjulik, sest see võib tekitada pingeid kaela- ja seljalihastesse ning lisaks mõjub pidev näo patja surumine halvasti näonahale, tekitades enneaegseid kortse.

title: Neli nõuannet neile, kes armastavad magada kõhuli

maintext:
Selili või külili magamine võib olla alguses imelik, aga me tungivalt soovitame oma magamisasendit muuta, kui sa oled harjunud magama kõhuli. Nõuandeid vahendab PureWow.
Ajastus on väga oluline
Kui sa oled harjunud kõhuli magama, siis alusta selles asendis ja kui sa tunned, et su silmad hakkavad raskeks muutuma, siis rulli ennast kergelt ühele küljele.
Vaheta välja oma padi
Otsi poest ortopeedilisi patju, mis on tehtud nii, et inimesel oleks mugav magada selili või külili. Toetav padi hoiab kaela terve öö stabiilsena.
Võta kasutusele lisapadi
Kui sul on ikka raskusi külili magada, siis aseta kahe jala vahele padi, mis hoiab su selja sirge ja sa tunned ennast mugavalt. Rääkimata sellest, et padi hoiab sind unes jälle kõhuli keeramast.
Kasuta kaaslase abi
Ütle oma kaaslasele, et ta nügiks sind või rulliks sind tagasi selili või külili, kui ta tabab sind järjekordselt kõhuli magamast.


description: Väga paljud meist armastavad koduse maiuse ja vahepalana õunu. Need on tervislikud ja värsked, kuid mis viisidel saaks õunu veel rakendada?

title: Neli üllatavat viisi, kuidas kasutada õunu

maintext:
1. Jume päästja
Rohelise õuna mask aitab näonahka niisutada ning eemaldada kerged kortsud nahalt.
Retsept: püreesta kannmikseris üks koorega roheline õun koos poole tassi roheliste viinamarjadega. Lisa üks supilusikatäis sidrunimahla ja veerand tassi aloe verat. Lase masinal töötada, kuni moodustub tihke kreem. Määri kreemi näole, kaelale ja dekolteele ning pärast 15 minutit loputa sooja veega.
2. Hingamisabi
Õunakoored on täis antioksüdanti, mis aitab kopse kaitsta tolmu eest. St. George'i meditsiinikoolis tehtud uuring näitas, et inimestel, kes sõid viis või rohkem õuna nädalas, oli töötasid kopsud paremini.
3. Peanaha elustaja
Õunaäädikas aitab eemaldada kõõma, eemaldades bakterid, mis võivad seda tekitada.
Hea viis selleks on asetada paar supilusikat õunaäädikat otse pestud peanahale ja pesta see pärast ühte minutit maha.
4. Vöökoha kahandaja
Magustamata õunapüree on hea viis, kuidas väiksema rasvasisaldusega magustoitu nautida. Püree on rasva- ja kolesteroolivaba ning üks tassitäis püreed sisaldab umbes samapalju kiudaineid kui tassitäis pruuni riisi.


description: Täna valiti Eestile esimene naissoost president, Kersti Kaljulaid. Ning kuigi me ei kahtle, et valitud sai parim võimalik kandidaat ning määravaks said tema oskused, teadmised ja kvalifikatsioon, mitte juhuslikult naisena sündimine, on tegemist siiski märgilise päevaga. Selle valguses vaatame ringi ka mujal maailmas – kus juhivad riike naised?

title: 13 naisriigijuhti üle kogu maailma

maintext:
Moodne naine räägib naispresidendist: noorest naisjuhist on veel halvem ilus juht
President kannab Eestis peamiselt esindusnäo rolli, ta loeb ette kõnesid ja surub käsi. Ei tee paha ka nutikas kohalolu sotsiaalmeedias ja vahel üleannetutele poliitikutele näpuga viibutamine. See ei kõla ju eriti keeruliselt? On palju keerulisemaid ameteid! Aga ometi saab meie tulevasel – ja esimesel – naispresidendil olema ees väga rasked neli aastat.
Hillary Clintoni kostüümid läbi aegade
Ameerika Ühendriigid võivad saada endale esimese naispresidendi, aga moe valdkonnas on Hillary Clinton juba ammu tuntud oma hea maitse ja peene stiilitunnetusega.
Moodne naine palub: lubage mul olla labane
Mõnikord on mul kõri auguni viisakas, väljapeetud ja korralik olemisest. Istu jalad koos, ära ropenda, ära tõsta lauas liha juurde, söö noa ja kahvliga, kuula intelligentset muusikat, räägi korrektses keeles. Kui tantsid, siis viisakalt, kui laulad, siis jumala eest, mitte liiga kõvasti. No miks te ei lase mul elada, kui ma elada tahan?


description: Tallinn Fashion Weeki lugejamängu raames kirjutasid meile oma moefopaadest Anne ja Kati. Piletiloosis osalemiseks kirjuta meile, milliseid moeäpardusi on sinuga juhtunud. Ükskõik, kas sul rebenes seelik või sukkpüksid, anna meile teada – mida lõbusam, seda parem.

title: Lugejate moeäpardused: piinlik seik jõusaalis ja murdnud kontsaga saapad

maintext:
Anne kirjutab:
Mäletan täpselt, et oli 2000. aasta talv. Olin ühel koolitusel, kus pärastlõunal olin ise koolitaja rollis. Jalas olid kõrge kontsaga Salamandri talvesaapad. Lõunal käies ja lumes sumbates tuli üks konts alt ära. Mõtlesin, et mida teha. Õhtul peale koolituse lõppu pidin kohe sõitma Tartusse. Õnneks töötas kümne minuti tee kaugusel sõbranna ja temaga on üks jalanumber. Komberdasin kuidagi ta tööjuurde. Sain sõbrannalt saapad laenuks ja seejärel kiirustasin enda koju teiste saabaste järgi. Viisin sõbrannale tööjuurde tema saapad tagasi. Õnneks veidi enne koolitaja rolli asumist jõudsin tagasi.
Kati kirjutab:
Minu lugu juhtus mitmeid aastaid tagasi jõusaalis. Olin end valmis sättinud treeningmasinale ja tegin hoogsalt trenni. Taamal nurgas seisid kaks lihastes musklipommi (mingid treenerid ilmselt, kes ootasid oma treeninggruppi trenni) ja nad jõllitasid mind pidevalt. Ma polnud tavaliselt harjunud, et mehed mind üldse vaatavad ja hakkasin lõpuks ise ka huvi tundma, miks nad mind jõllitavad. Siis langes mu pilk kaenlaalustele ja see siis oligi see, mida noormehed jõllitasid. Mu kaenla all oli korralik puhmas, mitte ajamata karvadest, vaid musta värvi kampsunist, mis ebemeid eraldas ja mis mulle kaenla alla kleepusid. Sel hetkel oli tõesti piinlik ja kadusin sealt nii ruttu kui sain. Edaspidi tegin trenni vaid kodus.
Loos kestab 16.oktoobrini (kaasa arvatud) ning kirju ootame aadressil naine@postimees.ee. Kõikide vastanute vahel kuulutatakse 17.oktoobril välja võitjad, kellega võetakse ühendust. Piletid on välja pannud Tallinn Fashion Week.
***
Kliki bännerile ja vali oma lemmik disainer!


description: Kas sulle on saabunud viimasel hetkel kutse Halloweenipeole ja sul ei ole õrna aimugi, millise kostüümiga minna? Siin on sulle lahendus. Tanya Burr on kuulus Youtube'i iluguru, kes õpetab videos, kuidas teha lihtsalt ja kiirelt särtsakas kassimeik, mis sobib Halloweeniks ideaalselt.

title: Lihtne ja kiire kassimeik Halloweeniks

maintext:
Halloween ei ole eestlaste seas nii populaarne tähtpäev kui näiteks Põhja-Ameerikas, kuid järjest enam korraldatakse meilgi erinevaid halloween'i-pidusid.
Parimad õudusfilmid Eesti Netflixis sel sügisel
Halloween on kohe ukse ees ning praegu on parim aeg pimedatel sügisõhtutel oma närve natuke kõditada. Soovitame julgelt Netflix lahti võtta, sest siin on kümme parimat õudukat, mis sealt Eestis sel sügisel leida võib.
Kuus näpunäidet allergiavaba Halloweeni nautimiseks
Eestis on viimastel aastatel tuure kogumas õudustepüha nimega Halloween, aga ka meie oma mardipäev on kohe-kohe ukse ees.
Video: naine maalib oma näole ja kehale uskumatuid õudusi
Iseõppinud kunstnik, Krysti Ellen, maalib oma näole uskumatuid pilte. Ta on sellega šokeerinud kogu internetti ja praeguseks on tema videot vaadanud ligi kuus miljonit inimest. Halloween on tulemas, proovige järele!
Marini kolumn: fenomenaalselt kommertslik valentinipäev
Sületäied roose lillekaupluste põrandatel. Kõik reisid, olenemata sihtkohast, mis sisaldavad kuupäeva 14. veebruar, saavad juurde rasvase reklaamlause «unustamatu valentinipäevareis». Pisaraid kiskuvad videolõigud vanapaaridest, kes juba 70 aastat teineteist jäägitult armastavad, ning sotsiaalmeedia on ääreni täis läilasid postitusi mõtteteradest, kui väga me ikka kõiki kalliks peame. Poes kukub jala peale südamekujuliste kätekreemide riiul ning pudipadipoodide läbimüük kasvab hüppeliselt temaatiliste toodete arvel. Sest tähtpäevaliselt kaunistada saab nii pesulõkse, kruuse, prillitoose kui kasside toidukausse, 14. veebruar ei jäta kedagi külmaks.
Kommist-või-pommist, martidest ja kadridest
Ma ei tea, mis läks viltu, aga pärast aastaid väljaspool Ameerikat elamist tähendavad ameeriklaste ülekommertsialiseeritud pühad mulle väga vähe. Mul pole tahtmist oma lapsi kommikuhjadega rikkuda ja Frank Sinatra «Jingle Bells» kõlab meeleolukalt jõulueelses New Yorgis, aga naeruväärselt Ülemiste keskuses. Ma olen vist muutunud enesevihkajaks eksameeriklaseks nagu Henry Miller, kui ta kirjutas 1930ndatel kibestunud kirjeldusi Manhattani tühisest elust, mille ta oli maha jätnud.
Põnevaid fakte Halloweeni kohta
Täna, 31. oktoobril tähistatakse Halloweeni, mis on populaarne peamiselt USAs. Halloweeni iseloomustavad kõige paremini kõrvitsa sisse tehtud küünlapesa, hirmuäratavate kostüümide kandmine ja kommide kogumine. Mida tasuks veel selle omapärase püha kohta teada?


description: Käesoleva nädala teisipäeval tutvustas eksklusiivne Soomest pärit holistilse kosmeetika kaubamärk Supermood enda tooteid ning brändi põhiväärtuseid ilulõunal.

title: Galerii: Eestisse jõudis uus holistiline kosmeetikabränd Soomest

maintext:
Lisaks looduslikele kosmeetikatoodetele on oluline osa Supermoodi tootevalikus ka söödavatel ja terapeutilistel toodetel. Supermoodi brändi asutas tuntud Soome ilu- ja moeettevõtja Anne Kukkohovi 2014. aastal ning algusest peale on ilumärgi toodetes kasutatud ainult kõrgekvaliteedilisi koostisosasid, mis vastavad sertifitseeritud looduskosmeetika standarditele.
Supermoodi kosmeetika olulisemaks tooraineks on Chaga seen (kasepuu koorel kasvav spetsiifiline seen), mida kutsutakse ka ravimtaimede kuningaks. See aitab taastada rakke ja kahjustatud kudesid, soodustab tervete rakkude kasvu ning aitab kaasa rakkude paranemisel. Samas aeglustab vananemist ja võitleb enneaegse vananemise vastu.


description: Floridas elab paar avastas ainult kolm kuud pärast abiellumist, et pruut on tegelikult peigmehe bioloogiline lapselaps.

title: Florida miljonär abiellus kogemata oma lapselapsega

maintext:
Anonüümseks jääda soovinud paar ütles, et nad olid hakanud 68-aastase peigmehe vanu fotosid vaatama, kus ühel pildil oli mehe esimene naine ja nende lapsed. 24-aastane pruut tundis fotol olevate laste seast kohe ära oma isa, kes oli ta noorena kodust välja visanud, sest nooruk oli kogemata rasedaks jäänud.
Mees rääkis Florida Sun Postile, et tema esimene abielu lõppes väga inetu lahkuminekuga. Pärast lahutust oli naine lapsed kaasa võtnud ja kolinud teadmata kuhu nii, et mehel ei olnud võimalust neid leida. Seejärel abiellus mees uuesti, aga ka see suhe ei jäänud pidama. Pärast kaht ebaõnnestunud abielu naeratas 68-aastasele õnn ja ta võitis lotoga mitu miljonit dollarit.
Ta otsustas, et aeg on küps, et armastusele taas võimalus anda. Mees tegi endale internetis kohtingulehele kasutaja ning märkas seal oma tulevase abikaasa profiili. «Ma tundsin midagi imelikku, kui ma ta pilte nägin. See oli nagu deja vu, aga ma ei osanud seletada, miks ta nii tuttav välja nägi,» selgitas peigmees.
Olenemata sellest, mis nad üksteise kohta avastasid, otsustasid nad siiski kokku jääda. Nad selgitasid, et kõik paarid on omamoodi erinevad ja kui nad ei oleks kunagi teada saanud, et nad on sugulased, siis oleksid nad õnnelikult terve elu selle teadmiseta elanud.


description: Alanud on periood, kus nii mõnigi meist peaks pühenduma lähisuhetele ning sõprade jaoks rohkem aega leidma. Vaata, mida lubavad täheseisud sulle!

title: Postimehe nädalahoroskoop 22.-28. oktoober

maintext:
Jäär 21. märts – 19. aprill
Paljutõotav nädal suhete vallas. Küllap on palju ringiliikumist, toredaid sündmusi, meeldivaid kohtumisi. Sa ei pea palju pingutama, õiged inimesed jõuavad kuidagi iseenesest sinu juurde. Võimalik on seegi, et välja ilmub su kunagine armastatu. Nostalgiahoos tundub ta sulle lausa ideaalilähedane.
Sõnn 20. aprill – 20. mai
Soodus nädal asjaajamiseks ja kohustuste täitmiseks. Kui sul on vaja ametnikega suhelda, on nad suure tõenäosusega sinu suhtes heatahtlikud ja abivalmid. Ka koostöö kolleegidega peaks ladusalt sujuma. Ärge võtke tööpäevi surmtõsiselt, vahepeal lobisege ja naljatage, see annab jõudu juurde.
Kaksikud 21. mai – 21. juuni
Ilmselt ei ole sul väga suurt tööindu, kisub pigem lõbusasse seltskonda. Aktiivne suhtlus võib tuua vägagi tulusaid kontakte, ka on võimalik, et kohtad kedagi, kes su südame kiiremini põksuma paneb. Jälgi, et sa pilvedes hõljudes töiseid kohustusi täitmata ei jätaks. Eksimused ei jää ülemustel tähele panemata.
Vähk 22. juuni – 22. juuli
Tänu sellele, et kodused suhted sujuvad ja seljatagune on turvatud, tunned end ka töistes ettevõtmistes kindlana. Inimestega on lihtne läbi saada. Alusta vestlust avala naeratusega ja pool võitu on juba saavutatud. Kui tutvud uute huvitavate inimestega, ära neist liigselt vaimustusse sattu – esmamulje võib petlik olla.
Lõvi 23. juuli – 22. august
Nädal sobib õppimiseks, enesetäiendamiseks, olulise info kogumiseks. Kõige otstarbekam on oluliste asjade teadasaamiseks rääkida inimestega, kes on teemaga väga hästi kursis. Kui oskad neile õigesti läheneda, avaldavad nad sulle mõndagi põnevat. Isiklikust sarmist võib asjaajamisel kasu olla.
Neitsi 23. august – 22. september
Küllaltki soodne nädal rahaasjade ajamiseks, eriti juhul, kui need on seotud pere või suguvõsaga. Tähtis on aga armu- ja ärisuhted lahus hoida. Armununa ei pruugi sa kainelt ja kaalutlevalt mõelda. Praegu võib sul olla kalduvus kallimale meelehea tegemiseks või mulje avaldamiseks liigselt kulutada.
Kaalud 23. september – 23. oktoober
Küllap oled optimistlikus meeleolus, märkad enda ümber positiivset. Igapäevased asjaajamised ja suhtlus kulgevad ladusalt ja meeldivalt. Leiad võimalusi ka selleks, et aeg veidikeseks maha võtta, puhata ja lõõgastuda. Võimalik, et magusad hõrgutised tunduvad sulle nüüd vastupandamatud.
Skorpion 24. oktoober – 21. november
Mõttetöö sujub sel nädalal eriti hästi. Ka suudad osavalt oma mõtted sõnadesse panna nii kirjalikus vormis kui ka siis, kui pead näiteks koosolekul tööasju selgitama. Ilmselt saad kutseid lõbusatele koosviibimistele, mis kujunevad eriti meeleolukaks. Ära õnnemängudes kätt proovides liiga hasarti sattu!
Ambur 22. november – 21. detsember
Igal juhul tasub sel nädalal sõpradega kohtumiseks aega leida. Kvaliteetaeg kõige toredamate inimeste seltsis on see, mis sulle elujõudu annab. Seevastu peresuhted võivad küllaltki keeruliseks kiskuda. Ilmselt pole küll tegemist sisuliselt tõsiste probleemidega, pigem näeb keegi toimuvat pisut ebarealistlikult.
Kaljukits 22. detsember – 19. jaanuar
Tööasjad peaks üsnagi edukalt kulgema, küllalt palju kasu võib olla ammustest kontaktidest ja isiklikest tutvustest. Sinuni jõudvasse infosse tasub suhtuda kriitiliselt. Nii mõnigi kuulujutt on pelgalt kellegi fantaasia vili. Võib olla, et keegi – ilmselt naisterahvas – üritab sind mõjutada ja valetab sulle sihilikult.
Veevalaja 20. jaanuar – 18. veebruar
Tänu teravale mõistusele ja süsteemsele mõtlemisele oled tööl ilmselt vägagi edukas. Nädal ei sobi aga palgaläbirääkimiste pidamiseks ja ka laiemas plaanis rahaasjade korraldamiseks. Sul ei pruugi olla täit infot toimuva kohta, seetõttu on oht investeerida valesse kohta või sooritada ost, mis ei ole oma hinda väärt.
Kalad 19. veebruar – 20. märts
Tööasju ajades kipud olema sinisilmne, uskuma soravat juttu ja katteta lubadusi. Eriti suur oht mingit moodi petta saada on juhul, kui sul tuleb läbirääkimisi pidada isiklikult sümpaatsete persoonidega. Kipud sellise inimese juures märkama vaid häid külgi, negatiivset lihtsalt keeldud uskumast, isegi kui sind hoiatatakse.
Koostanud Maria Angel, www.eestihoroskoop.ee


description: Peatselt algaval sügisvaheajal ootavad pealinna noortekeskused, muuseumid ning huvikoolid lapsi ja noori osa võtma lõbusast koolivaheajaprogrammist. Tulemas on linnalaagrid, töötoad, mänguõhtud, spordiüritused ja palju muud.

title: Vaata, mida Tallinnas koolivaheajal teha saab

maintext:
Muuseumid kutsuvad koolivaheajal lapsi ja noori põnevatesse linnalaagritesse ning tegevustesse. Nii on Tallinna Linnamuuseumis 24. oktoobril algamas kahepäevane laager-avastusretk. Laagris saavad lapsed kehastuda tõelisteks jäljeküttideks ja uurida ajahamba jälgi vanalinnas – laagris saadakse teada, kuidas valguse jälg on näha paberil, lisaks jalutatakse keskaegse kaupmehe jälgedes. Suurtükitornis Kiek in de Kök saab teada, millise maski taha varjus katkutohter ja kuidas näevad välja maa-alused käigud. Fotomuuseumis uuritakse maailma läbi objektiivi ja tehakse spioonitööd. Tallinna Linnamuuseumis rännatakse ajas tagasi, tutvutakse keskaegse eluga ning mängitakse gildimeestega seotud põnevaid mänge.
Kadrioru Lastemuuseum Miiamilla ootab lapsi 24. oktoobril aga öölaagrisse. Kuna käes on merekultuuriaasta, pööratakse üheskoos näod ja mõtted mere suunas – laagris tehakse tutvust eluga merel ning ning merega seotud traditsioonidega. 23-aastase staažiga meremees ja päästelaeva tuuker ning 45-aastase staažiga alpinistist päästja ja instruktor Jaan Künnap tutvustavad lastele köite ja sõlmesidumiskunsti ajalugu. Lisaks on kavas orienteerumine õhtuhämaruses Kadrioru pargist Russalka monumendi juurde, kus arutatakse ühiselt, miks ja kelle mälestuseks on see püstitatud. Õhtu lõpus mängitakse muuseumis meremänge ning vaatame filmi «Arabella, mereröövli tütar».
Lennusadam ootab lapsi laagrisse viikingeid uurima. 25. oktoobrist on algamas kolmepäevane laager – viikingiaegsed lood ja mängud. Laagris õpitakse tundma viikingite kombeid, kuulatakse vanu legende ning mängitakse ja meisterdatakse nagu viikingid.
24. oktoobril alustavad sügisvaheaja tegevustega ka Tallinna noortekeskused, kes kutsuvad noori meisterdamise ja kunsti töötubadesse ning spordimängudele. Nii saab Pirita ja Kose Vaba Aja Keskustes osa võtta siidimaali töötoast, kokkamisõhtust ja decoupage-õpitoast. Pääsküla noortekeskuses õpitakse ärimudeli koostamist, tehakse tutvust moeliikumisega ja disainitöötoas valmistatakse kanga- ja ehtejääkidest aksessuaare.
Kesklinna noortekeskuses algab 24.10 foorumteatri linnalaager – kiusamisele vastu, kus käsitletakse kiusamise teemat läbi foorumteatri.
Põhja-Tallinna Noortekeskus ootab 25. oktoobrist 27. oktoobrini toimuvasse aktiivsesse linnalaagrisse, kus kolme päeva vältel õpitakse batuudil akrobaatilisi hüppeid, käiakse Korrus3 maadlusklubis maadlemas, peetakse jalgpalliturniiri, kuulatakse ning praktiseeritakse esmaabi/tuleohutustegevusi Pirita Päästekomandos ning külastatakse ka Megazone Seikluskeskust.
Kristiine Noortekeskus tähistab 25. oktoobril sünnipäeva ning toimumas on interaktiivne viktoriin ja põnev taskulambivõistlus. Teadushuvilised lapsed on oodatud teadusteemalisse töötuppa, kus katsetatakse, kuidas kartuliga elektrit teha. Lisaks tehakse lihtsaid katseid elektri saamiseks. Kavas on ka meisterdamise töötoad – valmistatakse helkureid ja küünlaid.
Lapsed on koolivaheajal oodatud ka linnalaagritesse. Nii alustavad esmaspäevast, 24. oktoobrist linnalaagri tegevustega mitmed pealinna noortekeskused, Tallinna loomaaed, Kesklinna Lasteklubi, Lennusadam, Vivendi puidu- ja paberistuudio ning paljud teised muuseumid ja huvikoolid.
Tallinna koolivaheajal toimuvaga saab tutvuda Tallinna lehel www.tallinn.ee/koolivaheaeg.


description: Ilmselt ei ole palju neid, kes mäletaksid, kes oli Mihhail Kalinin. Võib-olla meenub temanimeline tänav ja linnarajoon Tallinnas või tuleb tuttav ette linnanimi Kaliningrad. Meeldetuletuseks – ta oli Kesktäitevkomitee ja hiljem NSVL Ülemnõukogu Presiidiumi esimees aastail 1919-1946. Seega formaalselt NLi riigipea, kuigi tegelik võim kuulus loomulikult Leninile ja Stalinile. Enne seda töötas ta lühikest aega Tallinnas Volta tehases metallitöölisena ja abiellus eestlanna Jekaterina Lorbergiga.

title: N Liidu esimene proua Jekaterina Kalinina - Eesti töölisneiust bolševistliku Kremli võimuladvikusse

maintext:
Eesti tüdruku sattumine Peterburi töölisliikumisse
Jekaterina Lorberg sündis 2. juunil 1882 Paide lähedal Esnas. Tal oli kaks venda ja kaks õde. Isa oli päeviline, ema pesunaine. Jekaterina sai vaid alghariduse. 11-aastasena asus ta tööle Tallinna tekstiilivabrikusse. Varasest noorusest oli ta juba haaratud sotsialistlikest ideedest, hakkas osa võtma illegaalsest poliitilisest tegevusest ning streikidest. Põgenedes tsaaripolitsei eest, siirdus ta koos õega Peterburi, kust leidis palju mõttekaaslasi. 1905. aastal kohtus ta Tatjana Slovatinskaja juures esimest korda temast seitse aastat vanema Mihhail Kalininiga, kes oli siis veel lihtsalt treial tehases, bolševike ja Lenini toetaja. Ta jättis Mihhailile esmakohtumisel väga hea mulje: «Selline armsake! Ta peaks tüdrukutega ringtantsu tantsima – aga vaata vaid – meie inimene, revolutsionäär!»
1906. aastal astusid nad Mihhailiga kodanlikku abiellu. Neil sündis kaks poega ja tütar. Elama asusid nad Kalinini kodukülla Verhnjaja Troitsasse, Tveri kubermangu, kus naine pühendus kodule ja lastele. Külaelanikud ei võtnud teda just soojalt vastu, sest eks Mihhailissegi ei suhtutud seal eriti hästi. Oli jätnud kodutalu laokile, põllud sööti ja putkanud linna. Naisegi tõi nüüd võõrsilt – pikakasvulise, sihvaka, väärika, punapõskse, nöbininaga. Kuid majapidamise lõi korda ja pani kõik asjad paika. Talus elasid Kalininid mõnda aega, siis viis poliitiline elu nad tagasi Peterburi. Jekaterina oli mehele pühendunud naine, kes osales aktiivselt poliitilises elus ja toetas igati Mihhaili karjääri.
Jekaterina töötas pudelivabrikus ja sai bolševike partei liikmeks. 1910. aastal naasis naine koos pesakonna lastega tükiks ajaks külla tagasi. Eestlanna tegeles lastega, majapidamisega ja ootas meest. Räägiti, et mees oli revolutsioonilise tegevuse eest arreteeritud. 1914 algas sõda ja naine sõitis sagedasti Peterburi vahet, jättes lapsed Mihhaili ema hoida. Nüüd polnud see enam saladus, et Kalinin istus vangis. Jekaterina soovis 1916 talle koos lastega Siberisse eksiili järgneda. Elavad ju inimesed igal pool, kuid pere peab olema koos. Kodu ilma meheta pole õige kodu. Veebruarirevolutsiooni järgne valitsus andis Kalininile amnestia ja pere sattus Verhnjaja Troitsa ja Siberi tare asemel Kremli punaste müüride taha.
Üleliiduline naisvanem
Oktoobrirevolutsiooni järel valiti Mihhail Ülevenemaalise Täitevkomitee esimeheks ja ta hakkas kuuluma partei siseringi. 1922 tõusis Kalinin juba Kesktäitevkomitee esimeheks. Kremlis jagasid nad korterit Trotski pere ja nende lastega. Kreml oli tol ajal suuresti muudetud punavõimu aparaadi perekondade ühiselamuks. Mingit luksust ja privileege seal polnud, kuid see oli siiski õukond, peremeeste ja teenijatega. Autojuhid, kokad, koristajad, lapsehoidjad, ihukaitsjad. Jekaterina, kes oli hea suhtleja, sõbrunes seal paljude teiste parteilaste naistega, sealhulgas Krupskajaga. Jekaterina ei ihanud millegagi silma paista, suhtus teistesse hästi, tal oli kirglik soov olla kasulik ning asjaajamistes täpne ja korralik. Ta aitas organiseerida koole ja lastehoidusid, tegi läbi õendusabi kursused, õppis kirjutama ja murdis peatselt välja majapidamistööde ringist.
Mihhail Kalinin koos oma sõbra ja seltsimehe V.I. Leniniga. / Mary Evans / Scanpix
1919. aasta suvel ühines Jekaterina oma mehe, Kamenevi ja Lunatšarskiga agitpropagandarongiga «Oktoobrirevolutsioon». See oli tolleaegne omamoodi liikuv massiinformatsioonivahend, kus jagati kirjandust, peeti loenguid, näidati filme ja konfiskeeriti vilja talupoegade salvedest (oli ju näljaaeg). Jekaterina osutus rongi teekonnal heaks administraatoriks. 1921. aastal tõmbus ta sellest kõrvale ja siirdus koos lastega aastaks Troitsasse. Ilmselt oli selle põhjuseks probleemid isiklikus elus. Mihhailile nimelt meeldisid väga naised. Ta vahetas tihti armukesi. Eriti meeldisid talle Suure Teatri baleriinid.
Tagasi Moskvas 1922 adopteeris Jekaterina kaks orbu ja sai asedirektori koha kudumisvabrikus. Selleks ajaks oli Mihhailil juba praktiliselt uus naine – majapidajanna Aleksandra Gontšakova, endine õukondlane. Kremli naised ei saanud jätta osatamata: «Ilus, intelligentne, haritud, mitte selline lihtlabane tšuhnaa.» Aleksandra võttis kohe käsile majapidamise ja lapsed ning seejärel Kalinina abikaasa.
Kuidas saada tõeliseks nõukogude naiseks?
1924. aastal jättiski Jekaterina oma lapsed majapidajanna hooleks, samuti mehe ja suundus koos Valentina Ostroumovaga, kes oli Kalinini aparaadis töötav stenografist ja tema lähim sõbranna, kirjaoskuse levitamise agitringsõidule Altaisse. Ta kirjutas abikaasale:
«Ma ei olnud päris inimene Moskvas. Ma olin võltsfiguur selles ringkonnas, kuhu ma kuulusin ainult läbi sinu. See oli ebaaus olukord. Paar inimest olid minuga siirad, aga ülejäänu oli kõik vale ja teesklemine ja see muutus mulle vastikuks. Seepärast, et ma kuulusin kõrgemasse ringkonda, ei võinud ma rääkida ja mõelda, mida ma tahtsin, millele oli õigus teistel, reatöölistel. Kõrg- ja keskklassi kommunistide poolt öeldi mulle seda otse näkku. Mis juhtus nende ideaalidega, mille eest me võitlesime, kui nüüd on partei jagunenud ühiskondadeks ja isegi erinevateks klassideks? Sa ei saa teha rukkist saia – kui nad tahavad inimesi sorteerida, siis võivad nad minu välja jätta. Ma ei vaja autosid ja privileege ja ma ei vaja võltsaustust – kõik see takistab inimesi nägemast mind sellisena, kes ma tegelikult olen – lihtne tavaline kangur, reatöötaja.»
Ta ei suutnud kokku panna oma veendumusi ja tolleaegsesse võimueliiti kuulumist. Nepi ajal tekkinud kihistumine ja pärast Lenini surma alanud võimuvõitlus eliidi ladvikus ei läinud kokku Jekaterina siira usuga bolševismi. Naisel oli tahtmine realiseerida end kui isiksust töötava, iseseisva nõukogude naisena.
Sellele vaatamata oli Jekaterina endiselt pimesi truu parteile. Teada saanud oma venna Vladimiri tegevusest enne revolutsiooni tsaari ohranka nuhina, veenis ta oma venda end üles andma ja ähvardas vastasel juhul seda ise teha. Tema vend arreteeriti 25. septembril 1924 ning tunnistatigi kontrrevolutsioonilises tegevuses süüdi ja lasti maha.
Vahepeal Moskvasse tagasi tulnud ja üritanud mõnda aega pealinnas elada, sõitis ta Pariisi Pasteuri instituuti ravile. Neil aastatel lubasid Kremli naised endale kapitalistlikku ravi. Tervenenuna hakkas ta tööle suurte teraviljasovhooside organiseerimisel. 1931. aastal põgenes ta jälle Altaisse. Ta töötas hüdroelektrijaama ja partei puhkekodu ehitusel, kasvatas põrsaid ja haris aiamaad. Tundub, et ta oli seal perenaisena ja ühiskondliku elu aktivistina üksi väga õnnelik. Ta aitas kaasa kollektiviseerimisele ega häbenenud kasutada oma nime ja sidemeid krai arendamiseks. Lapsed olid juba suured ja mehega sidusid teda vaid seltsimehelikud suhted. Nelja aasta pärast pöördus ta tööst väsinuna tagasi Moskvasse, aga mitte enam Kalinini juurde.
Suur Terror
Mihhail Kalinin oli Stalini võimule kerkimisest peale kuulunud tema lähimasse siseringi. Ta kirjutas alla igale Stalini dekreedile, aitas tal kõrvaldada endisi võitluskaaslasi ja surma saata parteijuhile mitteallujaid. Ükskõik kui kõrgele positsioonile Venemaa võimuladvikus oli tõustud, keegi ei saanud kindel olla oma julgeolekus. Kalinin oli üks vähestest, kes repressioonidest puutumata jäi, kuid see ei käinud tema naise kohta, kuigi Jekaterina töötas 1936-1938 Vene SNFV Ülemkohtus.
1938 arreteeriti Jekaterina vennapoeg Mihhail Lorberg ja süüdistati teda kontrrevolutsioonilises tegevuses ja spionaažis. 14. aprillil 1939 lasti ta maha.
1939. aasta 25. oktoobri hommikul helistati Jekaterinale ootamatult Kremlist ja paluti tulla õmblusateljeesse uue kleidi proovile. Kuid teda ootasid seal ees hoopis teised mehed… Kalinina vahistati NKVD Riikliku Julgeoleku Peavalitsuse 2. osakonna poolt süüdistatuna «nõukogudevastases tegevuses ja sidemetes trotskistide ja parempoolsetega» ning saadeti Lefortovo vanglasse ülekuulamisele.
Tegelikuks põhjuseks oli see, et Jekaterina oli avameelselt rääkinud Stalinist ühes oma vestluses Valentina Ostroumovaga, nimetades teda «türanniks ja sadistiks, kes tappis Lenini järgijad ja miljoneid süütuid inimesi». Algul pidas ta end ülal vapralt, sest lootis, et tema mees teeb midagigi tema päästmiseks. Pealegi loobiti talle algul näkku lihtsalt üldsõnalisi süüdistusi spionaažis ja kontrrevolutsioonilises tegevuses. Edasi läksid ülekuulamised rängemaks ja lõppesid tema hoidmisega jääkülmas keldris ilma riieteta ja poolsurnuks peksmisega. Ta ei pidanud katsumustele vastu ja tunnistas end süüdi kõiges, milles teda inkrimineeriti.
Jekaterina mõistis NSV Liidu Ülemkohtu Sõjakolleegium süüdi 22. aprillil 1939 paragrahv 58 alusel ja määrati 15 aastaks töö- ja paranduslaagrisse, kodanikuõiguste äravõtmisega viieks aastaks. Ta saadeti Akmolinski naistelaagrisse, mis oli avatud just aasta tagasi. Kasahstani ALZIR oli negatiivses mõttes unikaalne – kodumaareeturite naiste laager, ainukene omasugune GULAGi arhipelaagis, mis rajati kinnipidamiskohana naistele, kelle mehed või isad olid süüdi mõistetud poliitiliste paragrahvide alusel.
Tänu mehe positsioonile ja vanglas ruineeritud tervisele sai Kalinina laagris siiski kergemat tööd. Ta määrati pesumajja, kus tema ülesandeks oli teiste vangide pesude puhastamine tingudest ja täidest. Talle lubati isegi kohtumisi lastega.
Sunnitöölaager laastas täielikult naise tervise. 63-aastaselt tunnistas laagri meditsiinikomisjon ta invaliidiks.
Rehabiliteerimine
9. mail 1945, sõja lõpu päeval, kirjutas Jekaterina Stalinile armuandmispalve, kus tunnistas oma eksimusi, mis «polnud tehtud mitte teadlikust vaenulikkusest, vaid pigem olukorra mittemõistmisest ja vähesest kriitilisest suhtumisest ümbritsevatesse inimestesse». Räägitakse, et selle kirja koostanud tegelikult lapsed isa dikteerimisel ja Kalinina õde käinud laagris ja sundinud Jekaterinat sellele alla kirjutama. Viimane polevat tahtnud seda teha, sest ikka veel ei tundnud end milleski süüdi olevat.
Mihhail Kalinin oli aastatel 1931-1946 NSVL Kesktäitevkomitee juures asuva Kohtuasjade Läbivaatamise ja Kontrolli Komisjoni esimees ja tavaliselt kirjutas tema armuandmispalvetele resolutsiooni. Kuid nii ei ole see Jekaterina kirja puhul.
Hoopis NSVL ÜN Presiidiumi sekretär A. Gorkin pani Kalinina armuandmispalvele resolutsiooni: «Armu anda, ennetähtaegselt vabastada karistuse kandmisest, eemaldada õigusepiirangud ja süüdistused.»
Juunis 1945 Jekaterina vabastati. Mehe juurde ta tagasi ei pöördunud, vaid elas tütre juures maamajas. Kalinin suri 70-aastaselt 1946. aastal maovähki. Jekaterina elas veel 14 aastat. 1954. aastal ta rehabiliteeriti täielikult.
Kuigi ta oli tegelikult riigi esimene daam, ei osanud ta seda kunagi olla. Jekaterina jäi inimeseks rahva seast ja püüdis siiralt olla tõeline nõukogude naine.


authors:
Turvaportaali
Julged Hoolida

description: Aeg-ajalt satub turvaettevõtte vahetusaruannetesse juhtumeid, kus «peategelasteks» lapsed ja noorukid – kes näppab lihtsalt ühe kustukummi, kes kaalub kommi «valesti» ja kes sodib bussipeatuse seina täis. Mis aga neist edasi saab? Alaealist ju vastutusele võtta ei saa. Selliste pealtnäha süütute tempude kurbadest tagajärgedest kirjutab turvafirma G4S portaalis «Julged hoolida?» Esme Kassak.

title: Lapsed, kes näppavad - ka pealtnäha süütu temp jätab jälje

maintext:
Tõepoolest, kui teo toimepanija on alla 14-aastane, siis tema suhtes ei saa algatada väärteo- või kriminaalmenetlust, kuid iga tegu jätab jälje ning sõltuvalt rikkumise raskusastmest ja nende sagedusest ootavad ees erinevad mõjutusvahendid. Lõuna prefektuuri noorsoopolitseinik Triinu Kabel tõdeb, et väga noorte laste ja väikeste rikkumiste puhul ei juhtugi kohe midagi, kuid kindlasti teavitatakse teost vanemaid ja vesteldakse lapse ja vanematega. Oluline on siiski teada, et iga tegu, mille puhul on politsei kohale kutsutud, jätab jälje ning korduvate tegude puhul ootab juba ees alaealiste komisjon.
* 27.05.16 kell 17.45 avasid kolm neiut 13 Coca-Cola pudeli korgid ja lahkusid poest. Hiljem tulid kaks neist poodi tagasi ja turvatöötajal õnnestus nad kinni pidada. Kohapeale kutsutud politsei ja kinnipeetud neiud üle antud. Kliendile tekitati kahju 11.05 euro väärtuses.
* 17.07.16 kell 18.37 sai G4S sissetungihäire. Viis noorukit olid lõhkunud tühjalt seisva koolimaja akna ja sisse roninud. Noorukid peeti kinni, politsei pani andmed kirja ja teavitas noorukite vanemaid, kuna tegemist oli alaealistega. Kohale saadeti töömees akent parandama.
«Need lapsed, kes meile satuvad, peavad üldjuhul ise vaatama, mida oma vaba ajaga teevad ja kus selle veedavad. Nende vanemad tihtipeale ei tea, mida ja kus nad teevad, vabakasvatus on liiga vaba.» –Noorsoopolitseinik Triinu Kabel
* 04.10.16 kell 16.24 pidas G4Si patrull kinni alaealise tüdruku, kes varastas komme 7.41 euro väärtuses. Tüdruk anti üle politseile.
Õiguskuulekus vajab arendamist
Algklasside lapsed ei anna tihtipeale endale veel aru teo tõsidusest ja seepärast on väga oluline teha selgitustööd, et nad hakkaksid mõistma võimalikke tagajärgi. «Me teavitame alati rikkumisest vanemaid ning sõltuvalt teo raskusastmest ja võimalustest viiakse laps kohe noorsoopolitseiniku juurde, kes temaga vestleb. Kui eraldi jaoskonda minekut ka ei järgne ega vanemaid järele kutsuta, siis vanemaid teavitame kindlasti,» räägib Kabel. Vahelejäämine mõjub paraja ehmatusena ning paremal juhul sellega rikkumised piirduvad.
Lapse õiguskuulekus saab alguse keskkonnast, kus ta kasvab. Lapsele tuleb varakult rääkida, mida tähendab teistelt asjade ja raha laenamine või enda kätte unustamine. Esimesed näited võivad ulatuda juba lasteaeda, kust mudilane toob pahaaimamatult mõne teisele lapsele või lasteaiale kuuluva eseme koju lihtsalt sellepärast, et talle see meeldib või tema meelest ta leidis selle.
Kui laps soovib endale saada mõnd asja, peaks ta oma soovi arutama ema-isaga, mitte nende teadmata laenama või, veel hullem, näppama kellegi tagant. Selliste tegude tagajärgede tõsidus tuleb lapsele aegsasti selgeks teha. «Oluline on teada ja lapsele selgitada, et võõra asja endale jätmine on omastamine ning selline tegevus on keelatud ja karistatav,» kirjutatakse «Ohutusraamatus koolilapse vanematele». Ja kui leitud asja omanikku pole võimalik välja selgitada, tuleb see toimetada lasteaeda, kooli või politseisse.
Väga suure ennetustöö saavadki teha ära lapsevanemad ise, hoides lapse tegevustel silma peal, tundes huvi tema päeva vastu ja rääkides erinevaid olulisi teemasid lahti. Samuti tuleb lapsele seada selgeid piire, soovitab noorsoopolitseinik. «Lastel on vähe piire. Anda lapsele vabadust ja olla hea, et suhet hoida, tuleb kindlasti heast südamest, kuid see ei tööta üldjuhul nii. Sa ei peagi lapsele sõber olema, usaldus peab olema! Ka lapsed oskavad hinnata seda, kui on selged piirid, sest näevad, et neist hoolitakse. Kui lapse vastu huvi ei tunta, siis ta teebki, mis pähe tuleb.»
Huvialad hoiavad rikkumised ära
Triinu Kabeli sõnul jälgitakse iga juhtumit tervikuna: milline on konkreetne tegu, milline on lapse taust ja keskkond ning kas tegemist on korduvate rikkumistega. «Vestlus annab võimalikest põhjustest suurema pildi ning vajadusel kaasame kohe lastekaitsetöötaja ning piirkondliku sotsiaaltöötaja. Kui sellest hoolimata teod korduvad, läheb kogu info alaealiste komisjoni ja lõpuks võib noort inimest oodata erikooli suunamine.»
Päris palju tegusid taandub sellele, et noored ei oska või neil pole võimalust oma vaba aega mõistlikult sisustada. «Meie juurde hobidega lapsi üldiselt ei satu. Mõningad erandid muidugi on, kui noor on sattunud kampa, kuid need on pigem harvad juhud,» räägib Triinu Kabel.
Ka G4Si juhtumid kinnitavad, et kui pole huvitegevust, siis on noortega seotud rikkumisi rohkem. Suvel, kui vaheaeg on lisaks koolist ka trennidest ja huviringidest, kipuvad noored uitama mahajäetud hoonetes ja ka suveks seisma jäänud lasteaedades ja koolimajades, sodivad seal seinu, jätavad prahti maha ja lõhuvad aedu. Sarnaseid rikkumisi tuleb ette ka nädalavahetustel. Näiteks 1. oktoobril lõhkus ja lammutas kamp noori Keilas renoveeritava haigla territooriumil ja ruumides. Tunnistajate vihjete abil õnnestus patrulli turvatöötajatel kinni pidada üks 14-aastane noormees, kes anti ka politseile üle.
Ennetus kõige olulisem
Noorsoopolitseinik Triinu Kabel tõdeb, et kahjuks jõuab temani info tihtipeale alles siis, kui probleeme rohkem kui üks ning kasutada tuleb rangemaid mõjutusvahendeid. «Mida kiiremini saab nende noortega tegeleda, seda parem. Tihtipeale on liiga hilja, sest probleemi tõsidust eirates püütakse ise hakkama saada. Liiga palju tegusid antakse andeks ja käitumine ei muutu.»
Kuna rikkumiste põhjused on erinevad, on ka mõjutusvahendid erinevad. Näiteks Tartumaal hakkas ühes tanklas suvel vandaalitsema 11-aastane poiss, loopides asju ja rikkudes inventari. Sellise käitumise võis esile kutsuda käitumishäire, mis vajab hoopis teistsugust lähenemist. Põhjuse aitabki välja selgitada alaealiste komisjon, kes võib lapse suunata ka psühholoogi juurde või kogu pere pereteraapiasse, kuna ta vajab ravi. Nende noorte jaoks aga, kes ei hooli enam koolikohustusest, liialdavad alkoholiga ega ilmu koju, ongi parim lahendus erikool. «Tal on endal seal turvalisem,» märgib noorsoopolitseinik.
Võimalike probleemide süvenemist ja kriminaalsele teele jõudmist aitab ennetada ka hädas oleva või hooletusse jäetud lapse märkamine ja temast teada andmine lasteabitelefonil 116 111. Tihtipeale käib mitu probleemi koos. Lasteabitelefonilt võib lisaks abivajavast lapsest teadaandmisele saada sotsiaalset ja kriisinõustamist. Kuna lapsevanematel puuduvad sageli vajalikud teadmised ja oskused, kuidas mingis situatsioonis toimida, on võimalik ka kasvatusalaste küsimuste ja suhteprobleemide korral pöörduda lasteabitelefoni poole.


description: Mis oleks, kui rinnahoidjad paikneksid hoopis rinna sees? Just selline uus toode vallutab esteetilise kirurgia maailma.

title: "Sisemised rinnahoidjad" teevad revolutsiooni

maintext:
Rinnad, mis ei vaju
Traditsiooniliselt on vajunud rindadele tehtud tõstmise operatsioon, mis on populaarne just kaua imetanud või vanemate naiste seas. Operatsiooniga kaasneb siiski asjaolu, millest ei saa üle ega ümber: kirurg võib teha suurepärast tööd, aga gravitatsioon on temast ikkagi võimsam. 10-15 aastat hiljem on rinnad tagasi alla vajunud.
Tõstetud rindade pikaajaliseks hoidmiseks tuli meditsiiniettevõte Orbix välja uue tootega, mis nüüd on rinnakirurgias revolutsiooni tegemas. Nad toodavad silikoonist toestust, mis paigaldatakse operatsiooni käigus rinnakoe sisse. Et toestus madalamale ei vajuks, kinnitatakse see silikoonpaeltega rinnakorvi külge. Nii ei olegi rinnal enam võimalik alla langeda.
Patsientide seas nõutud teenus
Esimesena Eestis teostavad rindade tõstmise ja vähendamise operatsioone Orbixiga Christinas Clinicu kirurgid dr Ants Viiklepp ja dr Gintaras Papeckys, kes on mõlemad läbinud koolituse Rootsis. Dr Ants Viiklepp paneb operatsioonile suuri ootusi: «Orbixi puhul on tegemist kontseptuaalselt teistsuguse lähenemisega, mis annab rinnale ajas püsivuse.» Viiklepa sõnul on sellelaadseid toestusi varemgi püütud leiutada, kuid need ei ole end seni tõestanud.
Christinas Clinicu juhataja Brit-Carmen Norlan ütleb, et ka patsiendid on uudse idee positiivselt vastu võtnud: «Operatsioonitüübi ametlik atesteerimine Eestis on alles novembris, kuid juba praegu on patsientide seas suur tung.» Samas tahab ta meenutada, et operatsiooniga rindasid suuremaks ei saa, küll aga saab sisemise rinnahoidja eeliseid kasutada rindade tõstmisel või vähendamisel.


description: Juba sellel reedel ja laupäeval toimub Viru Keskuse aatriumis kauaoodatud moefestival FIBIT, mis toob vaatajateni neli eriilmelist moeetendust. Kaubamaja sügistalvise moeetenduse seab juba kolmandat korda lavale Eesti armastatud moelooja Piret Ilves, seekord siis taas stilisti rollis.

title: Piret Ilves toob lavale kuumimad sügistrendid

maintext:
Piret Ilves on moesõpradele tuntud eelkõige minimalistlikku elegantsi viljeleva eduka moeloojana, kuid on alates moetoimetajana tegutsemisest teinud palju ka stilistitööd. FIBITi raames stiliseerib ta juba kolmandat korda Kaubamaja moeparemikku tutvustavat etendust, tuues seekord lavale just selle, mida trenditeadlik klient sellel sügisel Kaubamajast oma garderoobi soetada võiks.
«Etendus on oma ülesehituselt värvidepõhine, kusjuures domineerivad punased, rohelised ja öösinised toonid. Mulle endale meeldib väga toon-toonis erinevate kangaste kokku sobitamine – lendlev šifoon ja vormi hoidev vill, sügavsinine samet ja matipinnaline nahk on vaid mõned näited lemmikutest,» kergitas Piret saladuseloori sellelt, mida moesõbrad Kaubamaja etenduses FIBITi laval näha saavad.
Üheks selle sügistalvise hooaja trendiks on jätkuvalt võidukäiku tegev minimalism, millele aga sekundeerivad tänava- ja noortemoe mõjutused. «Minu kui minimalisti jaoks on väga põnev näha, kuidas just minimalism on juba mõnda aega suurim trend ja jälgida selle liikumist ehk milliseid valikuid teevad tarbijad ja kuhu mood edasi suundub. Noortemood on ka midagi sellist, mis just tänavapildis silma hakkab. Hetkel on kohati tunne nagu «Päästja koolikella» võtetele oleks sattunud,» rääkis Piret Ilves.
Mida aga kannab alanud hooajal alati trendikas moelooja ise? «Nagu igal sügistalvisel hooajal on minu garderoobis kesksel kohal naturaalsed soojad mantlid ja kleidid. Ilma nendeta talv üle elada oleks minu jaoks mõeldamatu. Unistan juba pikalt ühest šikist valgest mantlist ja loodan, et sel aastal õnnestub muu töö kõrvalt see kaunis kangas peale kaheaastast ootamist ka mantliks muuta.»
Piret Ilvese stiliseeritud Kaubamaja sügistrendide moeshowd näeb Viru Keskuse aatriumis toimuva moefestivali FIBIT laval reedel, 14. oktoobril kell 18.00 ning laupäeval, 15. oktoobril kell 13.30 ja kell 16.30. Nii nagu ka kõikidele teistele FIBITI etendustele, on moesõbrad sinna oodatud tasuta.


description: Kes meist ei sooviks, et iluoperatsioonidele kulutatud aeg ja raha garanteeriksid eluaegse hea tulemuse. Kahjuks igavest ilu ja nooruslikkust iluoperatsiooniga tagada ei saa. Kahekümnendates aastates tehtud korrektuurid ei püsi veatult 80-aastaseks saamiseni.

title: Kui kaua püsib iluoperatsiooni tulemus?

maintext:
Millal tuleb uuele operatsioonile minna või kui kaua täpselt kestab iluoperatsiooni tulemus, sõltub nii operatsiooni tüübist kui ka igast inimesest individuaalselt. Loe lähemalt Esteetilise Kirurgia Erakliiniku Clinica tippkirurgi Peep Pree järgnevaid selgitusi ilulõikuste tulemuste kestvuse kohta.
Rindade suurendamine
Rindade suurendamise operatsioonil annab kirurg sinu rindadele soovitud suuruse ja kuju. Kui kaua aga püsivad rinnaproteesid? Tegelikult ei tea ei proteeside tootja ega kirurg veel täpset rinnaproteeside kestvuse aega. Proteesitehas, mis on töötanud 7-15 aastat, ei saa tegelikult väita, et proteesid kestavad 30 aastat, sest neid proteese ei ole veel keegi nii kaua kasutatud.
Clinica kliinikus on patsiente, kelle proteesid on kestnud üle 20 aasta, samas on patsiente, kelle proteesid on kestnud alla kümne aasta ja vajavad väljavahetamist. Rinnalihase-alusele proteesile võib lihas tugevat survet avaldada ja see võib omakorda proteesi kulutada. Õnneks on enamikul proteesitehastel garantii, mis tagab patsiendile proteeside purunemise korral uued proteesid tasuta. Samas, kui patsiendi kehakaal oluliselt ei kõigu ja sünnituse tulemusena pole rinnanahk oluliselt veninud, on rindade suurendamise operatsiooni tulemused küllaltki püsivad.
Ilusüstid
Ilusüstid on kiireim moodus naha volüümi taastamiseks ning näo kortsude ja kurdude silumiseks. Ilusüste on kahte tüüpi – organismis imenduvad täiteained ja jäävad täiteained. Tänapäeval kasutatakse siiski enamlevinult organismis imenduvaid ehk kaduvaid täiteaineid, sest need on tervisele oluliselt ohutumad.
Botuliintoksiini süstid pärsivad Sinu näo miimilisi lihaseid. Süsti tulemusena väheneb kortsutekitaja, miimilise lihase toonus ja liikuvus. Uue põlvkonna ravimid säilitavad lihaste liikumise, näo miimika ja omapära ning ei muuda sinu nägu maskiks. Ilusüstide tulemus püsib pool aastat kuni aasta, seejärel võib protseduuri korrata. Kui protseduuri ei korrata, lahtub aine mõju ja lihaste töövõime taastub täielikult.
Rasvasüstid
Rasvasüstid on tõhus operatsioon kortsude silendamiseks ning pringima näo, vormikamate huulte ja silmade ümbruse modelleerimiseks. Rasvasüstide ehk rasva siirdamise puhul kasutab Clinica kliiniku arst näo kortsude täitematerjalina patsiendi enda doonorpiirkonna rasvkudet. Enamus siirdatavatest rasvarakkudest jäävad sinu organismi elama ning elavad kuni rakkude üldise elueani.
Kuna siirdatavad rasvarakud elavad, võivad rasvarakud vastavalt sinu kaalukõikumistele paisuda või kahaneda. Seepärast on eriti oluline, et sinu kirurg oskab kaalumuutumisi prognoosida. Rasvasüstide tulemus on püsiv, sest sinu oma rasv saab kortsude täitematerjalina loomulikuks osaks sinu näost ning efekt aastatega ei kao.
Silmalaugude plastika
Silmalaugude operatsioon on vajalik lõtvunud laugude parandamiseks. Ülalaugude plastika operatsioon on sagedane ealise launaha lõtvumise korrigeerimiseks, kuid ei pane siiski ajavoogu seisma. Enamjaolt tekib uus korrigeerimise vajadus 7–10 aasta pärast. Kaasasündinud alalaugude rasvade väljasopistumise korral aga teeb ilukirurg ühekordse operatsiooni ja tulemus püsib terve Sinu ülejäänud elu.
Näo ja kaela pinguldamine
Näo ja kaela pinguldamise operatsioon on vajalik sinu noorusliku ja puhanud ilme taastamiseks ning vananemisprotsessi aeglustamiseks. Pinguldusoperatsiooni tehakse pigem küpsemas eas patsientidele, mitte 20aastastele noortele. Kuna sinu näo vananemine kestab edasi, võib aastate möödudes operatsiooni korrata. Kordusoperatsiooni suuruse ja sageduse vajadus on väga individuaalne ning sõltub sinu näo ja naha iseärasustest. Hästi ajastatud mõõdukate näo ja kaela pinguldusoperatsiooni püsivusintervallid on pikemad, näiteks kümme aastat.
Rasvaimu
Rasvaimu operatsioon ehk liposuktsioon on nahaaluse lokaalse rasvkoe vähendamine ja ei ole mõeldud ülekaalulistele patsientidele kehakaalu langetamiseks. Tervisliku toitumise ja mõõduka füüsilise koormuse korral kestab rasvaimu operatsiooni tulemus aastaid. Rasvaimu operatsioon eeldab kirurgi suurt professionaalsust, et rasvarakud saaksid ühtlaselt eemaldatud. Opereeritud piirkonna jaoks on mõju kestev, sest eemaldatud rasvkude enam ei taastu. Seega on rasvaimu operatsiooni tulemused küllaltki püsivad.
Patsiendid soovivad sageli kiiret operatsioonist paranemist, aga ilutulemuste pikka püsimist. Iluoperatsioonide tulemused püsivad oluliselt kauem, kui kosmeetikasalongide iluteenuste tulemused. Seega, kui soovid pikaajalist tulemust, on iluoperatsioon sulle parim valik.


description: Enne laupäevast moeetendust esitlesid Ivo Nikkolo disainerid Britta Laumets ja Margot Vaaderpass  järgmise aasta kevadsuvist kollektsiooni «Body Lines» moenädalat väisavale kohalikule ja rahvusvahelisele pressile, blogijatele ning stilistidele.

title: Galerii: Ivo Nikkolo esitles Riia moenädalal uut kevadsuvist kollektsiooni

maintext:
Ivo Nikkolo disainer Britta Laumets ütles, et Riga Fashion Week on tõeliselt rahvusvaheline üritus, mille tase on aastaid olnud väga kõrge. «Meil on hea meel, et oleme taas Riias ning ootame põnevusega laupäevast showd,» lisas Laumets.
Lisaks Ivo Nikkolo kollektsioonile esitleti showroomis ka noore andeka ehtekunstniku Triin Kuke erikollektsiooni «Ivo Nikkolo x KUKK Jewellery,» mis koosneb kergetest ja mängulistest hõbeehetest.